**ตารางเปรียบเทียบพระราชบัญญัติป้องกันและปราบปรามการฟอกเงิน พ.ศ. ๒๕๔๒ และร่างพระราชบัญญัติป้องกันและปราบปรามการฟอกเงิน (ฉบับที่ ..) พ.ศ. ....**

| **ประเด็นสำคัญในการปรับปรุง**  **ร่างพระราชบัญญัติ** | **ร่างพระราชบัญญัติป้องกันและปราบปรามการฟอกเงิน (ฉบับที่ ..) พ.ศ. ....** | **ความคิดเห็น** | | | |
| --- | --- | --- | --- | --- | --- |
| **เห็นด้วย** | **ไม่เห็นด้วย** | **เหตุผล** |
|  | **มาตรา ๒** พระราชบัญญัตินี้ให้ใช้บังคับเมื่อพ้นกำหนดหนึ่งร้อยยี่สิบวันนับแต่วันประกาศในราชกิจจานุเบกษาเป็นต้นไป |  |  |  |
| ๑. แก้ไขเพิ่มเติมบทนิยามคำว่า “ความผิดมูลฐาน” | **มาตรา ๓** ให้ยกเลิกความใน (๗) ของบทนิยามคำว่า “ความผิดมูลฐาน” ในมาตรา ๓ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ และให้ใช้ความต่อไปนี้แทน  “(๗) ความผิดตามกฎหมายว่าด้วยศุลกากรเฉพาะที่เกี่ยวกับการลักลอบหนีศุลกากร การหลีกเลี่ยงภาษีอากร การหลีกเลี่ยงข้อห้ามข้อจำกัด การรับซื้อหรือรับไว้ซึ่งของลักลอบหนีศุลกากร การสำแดงไม่ถูกต้องหรือไม่บริบูรณ์ และความผิดเกี่ยวกับพิธีการศุลกากร |  |  |  |
| ๒. แก้ไขเพิ่มเติมบทนิยามคำว่า “ความผิดมูลฐาน” | **มาตรา ๔** ให้ยกเลิกความใน (๑๐) ของบทนิยามคำว่า “ความผิดมูลฐาน” ในมาตรา ๓ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๔) พ.ศ. ๒๕๕๖ และให้ใช้ความต่อไปนี้แทน  “(๑๐) ความผิดเกี่ยวกับการเป็นสมาชิกอั้งยี่ตามประมวลกฎหมายอาญาเฉพาะกรณีที่มุ่งหมายเพื่อกระทำการอันเป็นความผิดที่มีกฎหมายกำหนดโทษจำคุกขั้นสูงตั้งแต่สี่ปีขึ้นไปหรือโทษสถานที่หนักกว่านั้น โดยมีวัตถุประสงค์เพื่อให้ได้มาซึ่งผลประโยชน์ทางการเงิน ทรัพย์สิน หรือผลประโยชน์ทางวัตถุอย่างอื่นไม่ว่าโดยทางตรงหรือทางอ้อม หรือความผิดเกี่ยวกับการมีส่วนร่วมในองค์กรอาชญากรรมข้ามชาติตามกฎหมายว่าด้วยการป้องกันและปราบปรามการมีส่วนร่วมในองค์กรอาชญากรรมข้ามชาติ” |  |  |  |
| ๓.แก้ไขเพิ่มเติมบทนิยามคำว่า “ความผิดมูลฐาน” | **มาตรา ๔** ให้ยกเลิกความใน (๑๐) ของบทนิยามคำว่า “ความผิดมูลฐาน” ในมาตรา ๓ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๔) พ.ศ. ๒๕๕๖ และให้ใช้ความต่อไปนี้แทน  “(๑๐) ความผิดเกี่ยวกับการเป็นสมาชิกอั้งยี่ตามประมวลกฎหมายอาญาเฉพาะกรณีที่มุ่งหมายเพื่อกระทำการอันเป็นความผิดที่มีกฎหมายกำหนดโทษจำคุกขั้นสูงตั้งแต่สี่ปีขึ้นไปหรือโทษสถานที่หนักกว่านั้น โดยมีวัตถุประสงค์เพื่อให้ได้มาซึ่งผลประโยชน์ทางการเงิน ทรัพย์สิน หรือผลประโยชน์ทางวัตถุอย่างอื่นไม่ว่าโดยทางตรงหรือทางอ้อม หรือความผิดเกี่ยวกับการมีส่วนร่วมในองค์กรอาชญากรรมข้ามชาติตามกฎหมายว่าด้วยการป้องกันและปราบปรามการมีส่วนร่วมในองค์กรอาชญากรรมข้ามชาติ” |  |  |  |
| ๔.แก้ไขเพิ่มเติมบทนิยามคำว่า “ความผิดมูลฐาน” | มาตรา ๕ ให้ยกเลิกความใน (๑๔) ของบทนิยามคำว่า “ความผิดมูลฐาน” ในมาตรา ๓ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๔) พ.ศ. ๒๕๕๖ และให้ใช้ความต่อไปนี้แทน  “(๑๔) ความผิดเกี่ยวกับการปลอมเอกสารสิทธิ เอกสารราชการ บัตรอิเล็กทรอนิกส์ หรือหนังสือเดินทาง ตามประมวลกฎหมายอาญาอันมีลักษณะเป็นปกติธุระหรือเพื่อการค้า” |  |  |  |
| ๕.แก้ไขเพิ่มเติมบทนิยามคำว่า “ความผิดมูลฐาน” | มาตรา ๖ ให้ยกเลิกความใน (๒๐) ของบทนิยามคำว่า “ความผิดมูลฐาน” ในมาตรา ๓ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๕) พ.ศ. ๒๕๕๘ และให้ใช้ความต่อไปนี้แทน  “(๒๐) ความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์ตามกฎหมายว่าด้วยหลักทรัพย์และตลาดหลักทรัพย์ หรือความผิดเกี่ยวกับการกระทำอันไม่เป็นธรรมเกี่ยวกับสัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้า หรือความผิดเกี่ยวกับการกระทำอันไม่เป็นธรรมเกี่ยวกับการซื้อขายสินทรัพย์ดิจิทัลตามกฎหมายว่าด้วยการประกอบธุรกิจสินทรัพย์ดิจิทัล” |  |  |  |
| ๖.แก้ไขเพิ่มเติมบทนิยามคำว่า “ความผิดมูลฐาน” | มาตรา ๗ ให้เพิ่มความต่อไปนี้เป็น (๒๒) (๒๓) (๒๔) (๒๕) และมาตรา ๒๖ ของบทนิยามคำว่า “ความผิดมูลฐาน” ในมาตรา ๓ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒  “(๒๒) ความผิดเกี่ยวกับการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูงตามกฎหมายว่าด้วยการป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูง |  |  |  |
| (๒๓) ความผิดเกี่ยวกับการหลีกเลี่ยงภาษีอากร หรือฉ้อโกงภาษีอากร หรือขอคืนภาษีโดยความเท็จการตามมาตรา ๓๗ ตรี แห่งประมวลรัษฎากร |  |  |  |
| (๒๔) ความผิดเกี่ยวกับการเลือกตั้งตามกฎหมายว่าด้วยการเลือกตั้งสมาชิกสภาผู้แทนราษฎร และความผิดเกี่ยวกับการได้มาซึ่งสมาชิกวุฒิสภาตามกฎหมายว่าด้วยการได้มาซึ่งสมาชิกวุฒิสภา ทั้งนี้ เฉพาะที่กฎหมายดังกล่าวกำหนดให้เป็นความผิดมูลฐานตามพระราชบัญญัตินี้ |  |  |  |
| (๒๕) ความผิดเกี่ยวกับการเรียกดอกเบี้ยเกินอัตราตามกฎหมายว่าด้วยการห้ามเรียกดอกเบี้ยเกินอัตรา |  |  |  |
| (๒๖) ความผิดเกี่ยวกับการประกอบธุรกิจของคนต่างด้าวตามกฎหมายว่าด้วยการประกอบธุรกิจของคนต่างด้าว” |  |  |  |
| ๖.แก้ไขเพิ่มเติมบทนิยามคำว่า “ความผิดมูลฐาน” | **มาตรา ๘** ให้ยกเลิกความในวรรคสองของบทนิยามคำว่า “ความผิดมูลฐาน” ในมาตรา ๓ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๔) พ.ศ. ๒๕๕๖ และให้ใช้ความต่อไปนี้แทน  “ความผิดมูลฐานตามวรรคหนึ่งและความผิดมูลฐานตามกฎหมายอื่นที่กำหนดให้เป็นความผิดมูลฐานตามพระราชบัญญัตินี้ ให้หมายความรวมถึงการกระทำความผิดอาญานอกราชอาณาจักร ซึ่งหากการกระทำความผิดนั้นได้กระทำลงในราชอาณาจักรจะเป็นความผิดมูลฐานด้วย” |  |  |  |
| ๗.เพิ่มบทนิยาม | **มาตรา ๙** ให้เพิ่มบทนิยามคําว่า “การตรวจสอบเพื่อทราบข้อเท็จจริงเกี่ยวกับลูกค้า” “ความสัมพันธ์ทางธุรกิจ” “ธุรกรรมเป็นครั้งคราว” และ “ลูกค้า” ระหว่างบทนิยามคําว่า “ความผิดมูลฐาน” กับบทนิยามคําว่า “ธุรกรรม” ในมาตรา ๓ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒  ““การตรวจสอบเพื่อทราบข้อเท็จจริงเกี่ยวกับลูกค้า” หมายความว่า การดำเนินการใดๆ เพื่อระบุและตรวจสอบยืนยันตัวตนของลูกค้าที่ได้สร้างความสัมพันธ์ทางธุรกิจหรือทำธุรกรรมเป็นครั้งคราวกับผู้มีหน้าที่รายงานโดยใช้เอกสาร ข้อมูล หรือข่าวสารที่น่าเชื่อถือ รวมทั้งการระบุและตรวจสอบยืนยันตัวตนของผู้ที่ควบคุมหรือผู้ได้รับผลประโยชน์ที่แท้จริงของลูกค้าดังกล่าว รวมตลอดทั้งการประเมินและบริหารความเสี่ยงที่เกี่ยวกับการฟอกเงินหรือการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูงที่อาจเกิดขึ้นจากลูกค้าดังกล่าวด้วย” |  |  |  |
| “ความสัมพันธ์ทางธุรกิจ” หมายความว่า ความสัมพันธ์ระหว่างบุคคลธรรมดา นิติบุคคลหรือบุคคลที่มีการตกลงกันทางกฎหมายฝ่ายหนึ่งกับผู้มีหน้าที่รายงานอีกฝ่ายหนึ่ง ที่สร้างขึ้นโดยมีวัตถุประสงค์เพื่อดำเนินการใด ๆ ทางการเงิน ทางธุรกิจ ทางการค้าหรือทางวิชาชีพ ในช่วงระยะเวลาหนึ่ง |  |  |  |
| “ธุรกรรมเป็นครั้งคราว” หมายความว่า ธุรกรรมที่ทำขึ้นระหว่างบุคคลธรรมดา นิติบุคคลหรือบุคคลที่มีการตกลงกันทางกฎหมายกับผู้มีหน้าที่รายงาน ซึ่งไม่มีความสัมพันธ์ทางธุรกิจต่อกัน |  |  |  |
| “ลูกค้า” หมายความว่า บุคคลธรรมดา นิติบุคคล หรือบุคคลที่มีการตกลงกันทางกฎหมายที่สร้างความสัมพันธ์ทางธุรกิจหรือทำธุรกรรมเป็นครั้งคราวกับผู้มีหน้าที่รายงาน |  |  |  |
| “บุคคลที่มีการตกลงกันทางกฎหมาย” หมายความว่า บุคคลธรรมดาหรือนิติบุคคลฝ่ายหนึ่งซึ่งเป็นผู้ครอบครอง ใช้ จำหน่าย หรือบริหารจัดการทรัพย์ไม่ว่าด้วยวิธีการใด ๆ เพื่อประโยชน์ของบุคคลธรรมดาหรือนิติบุคคลอีกฝ่ายหนี่ง” |  |  |  |
| ๘. แก้ไขนิยามคำว่า “ธุรกรรมที่มีเหตุอันควรสงสัย” | **มาตรา ๑๐**  ให้ยกเลิกบทนิยามคำว่า “ธุรกรรมที่มีเหตุอันควรสงสัย” ในมาตรา ๓ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๔) พ.ศ. ๒๕๕๖ และให้ใช้ความต่อไปนี้แทน  ““ธุรกรรมที่มีเหตุอันควรสงสัย” หมายความว่า ธุรกรรมที่มีลักษณะอย่างหนึ่งอย่างใด ดังต่อไปนี้  (๑) ธุรกรรมที่มีความผิดปกติไปจากการทำธุรกรรมในลักษณะเดียวกันที่ทำกันอยู่ตามปกติ  (๒) ธุรกรรมที่ไม่สอดคล้องกับข้อมูลของลูกค้าหรือวัตถุประสงค์ในทางธุรกิจ  (๓) ธุรกรรมที่มีเหตุอันควรเชื่อได้ว่ากระทำขึ้นเพื่อหลีกเลี่ยงมิให้ต้องตกอยู่ภายใต้บังคับแห่งพระราชบัญญัตินี้  (๔) ธุรกรรมที่เกี่ยวข้องหรืออาจเกี่ยวข้องกับการกระทำที่ผิดกฎหมาย ความผิดมูลฐาน การฟอกเงิน หรือการสนับสนุนทางการเงินแก่การก่อการร้ายและการแพร่ขยายอาวุธที่มีอนุภาพทำลายล้างสูง  ทั้งนี้ ไม่ว่าธุรกรรมตามวรรคหนึ่งจะเป็นการทำธุรกรรมเพียงครั้งเดียวหรือหลายครั้ง และให้หมายความรวมถึงการพยายามกระทำธุรกรรมดังกล่าวด้วย” |  |  |  |
| ๙. แก้ไขนิยามคำว่า “สถาบันการเงิน” | **มาตรา ๑๑** ให้ยกเลิกบทนิยามคำว่า “สถาบันการเงิน” ในมาตรา ๓ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๕) พ.ศ. ๒๕๕๘ และให้ใช้ความต่อไปนี้แทน  ““สถาบันการเงิน” หมายความว่า  (๑) ธนาคารพาณิชย์ บริษัทเงินทุน และบริษัทเครดิตฟองซิเอร์ ตามกฎหมายว่าด้วยธุรกิจสถาบันการเงิน และสถาบันการเงินเฉพาะกิจที่มีกฎหมายจัดตั้งขึ้นโดยเฉพาะ  (๒) บริษัทหลักทรัพย์และผู้ให้บริการระบบหรือเครือข่ายอิเล็กทรอนิกส์ตามกฎหมายว่าด้วยหลักทรัพย์และตลาดหลักทรัพย์  (๓) บริษัทประกันชีวิตตามกฎหมายว่าด้วยการประกันชีวิตและบริษัทประกันวินาศภัยตามกฎหมายว่าด้วยการประกันวินาศภัย  (๔) สหกรณ์ตามกฎหมายว่าด้วยสหกรณ์ เฉพาะที่มีทุนดำเนินการซึ่งมีมูลค่าหุ้นรวมตั้งแต่สองล้านบาทขึ้นไปและมีวัตถุประสงค์ดำเนินกิจการเกี่ยวกับการรับฝากเงิน ให้กู้ ให้สินเชื่อ รับจำนองหรือรับจำนำทรัพย์สิน หรือจัดให้ได้มาซึ่งเงินและทรัพย์สินต่าง ๆ โดยวิธีใด ๆ  (๕) ผู้ประกอบธุรกิจสินทรัพย์ดิจิทัลและผู้ให้บริการระบบเสนอขายโทเคนดิจิทัลตามกฎหมายว่าด้วยการประกอบธุรกิจสินทรัพย์ดิจิทัล  (๖) บรรษัทบริหารสินทรัพย์สถาบันการเงินตามกฎหมายว่าด้วยบรรษัทบริหารสินทรัพย์สถาบันการเงิน  (๗) บริษัทบริหารสินทรัพย์ตามกฎหมายว่าด้วยบริษัทบริหารสินทรัพย์  (๘) ผู้ประกอบธุรกิจสัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้า  (๙) ผู้ประกอบธุรกิจเกี่ยวกับการค้ารถยนต์และรถจักรยานยนต์  (๑๐) ผู้ประกอบธุรกิจลีสซิ่งหรือให้เช่าซื้อรถยนต์ รถจักรยานยนต์ และสินค้าอุปโภคประเภทอื่น ทั้งนี้ เฉพาะสินค้าอุปโภคที่มีราคาหรือมูลค่าไม่ต่ำกว่าที่คณะกรรมการประกาศกำหนด  (๑๑) ผู้ประกอบธุรกิจเกี่ยวกับสินเชื่อส่วนบุคคลภายใต้การกำกับสำหรับผู้ประกอบธุรกิจที่มิใช่สถาบันการเงินตามประกาศกระทรวงการคลังเกี่ยวกับการประกอบธุรกิจสินเชื่อส่วนบุคคลภายใต้การกำกับหรือตามกฎหมายว่าด้วยธุรกิจสถาบันการเงิน  (๑๒) ผู้ประกอบธุรกิจเกี่ยวกับระบบการชําระเงินภายใต้การกํากับและบริการการชําระเงินภายใต้การกํากับตามกฎหมายว่าด้วยระบบการชําระเงิน  (๑๓) ผู้ประกอบธุรกิจเกี่ยวกับปัจจัยชําระเงินต่างประเทศตามกฎหมายว่าด้วยการควบคุมการแลกเปลี่ยนเงิน  (๑๔) ผู้ประกอบธุรกิจทางการเงินตามกฎหมายว่าด้วยการควบคุมการแลกเปลี่ยนเงินที่มิใช่เป็นสถาบันการเงินซึ่งได้รับอนุญาตตามประกาศเจ้าพนักงานควบคุมการแลกเปลี่ยนเงิน เรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต  (๑๕) ผู้ประกอบธุรกิจโรงรับจำนำตามกฎหมายว่าด้วยโรงรับจำนำ  (๑๖) บุคคลหรือนิติบุคคลที่ดำเนินธุรกิจอื่นที่เกี่ยวข้องกับการเงินและอาจถูกใช้เป็นช่องทางในการฟอกเงินหรือการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูงตามที่กำหนดในกฎกระทรวง” |  |  |  |
| ๑๐. เพิ่มบทนิยามคําว่า “ผู้มีหน้าที่รายงาน” | **มาตรา ๑๒** ให้เพิ่มบทนิยามคําว่า “ผู้มีหน้าที่รายงาน” ระหว่างบทนิยามคําว่า “สถาบันการเงิน” กับบทนิยามคําว่า “กองทุน” ในมาตรา ๓ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒  “ผู้มีหน้าที่รายงาน” หมายความว่า สถาบันการเงินและผู้ประกอบอาชีพตามมาตรา ๑๖ |  |  |  |
| ๑๑. แก้ไขชื่อหมวด ๒ | **มาตรา ๑๓** ให้ยกเลิกชื่อหมวด ๒ การรายงานและการแสดงตน แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ และให้ใช้ความต่อไปนี้แทน “หมวด ๒ มาตรการป้องกันการ  ฟอกเงิน การสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูง” |  |  |  |
| ๑๒. ปรับปรุงหลักเกณฑ์การรับแจ้ง การรวบรวมและจัดส่งข้อมูลที่พนักงานศุลกากรได้รับแจ้งมายังสำนักงาน ให้ครอบคลุมถึงตราสารเปลี่ยนมือข้ามแดน | **มาตรา ๑๔** ให้ยกเลิกความในมาตรา ๑๕/๑ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๕)  พ.ศ. ๒๕๕๘ และให้ใช้ความต่อไปนี้แทน  “มาตรา ๑๕/๑ เมื่อพนักงานศุลกากรผู้ใดได้รับแจ้งรายการเกี่ยวกับการส่งหรือนำเงินตรา เงินตราต่างประเทศ หรือตราสารเปลี่ยนมือเข้ามาในหรือออกไปนอกประเทศ อันมีมูลค่ารวมกันเกินจำนวนที่ต้องแจ้งรายการตามที่กฎหมายว่าด้วยการควบคุมการแลกเปลี่ยนเงินกำหนด ให้พนักงานศุลกากรดังกล่าวรวบรวมและจัดส่งข้อมูลที่ได้รับแจ้งนั้นไปยังสำนักงานตามแบบ หลักเกณฑ์และวิธีการที่เลขาธิการและอธิบดีกรมศุลกากรร่วมกันกำหนด” |  |  |  |
| ๑๓. เพิ่มอำนาจหน้าที่ของพนักงานศุลกากร | **มาตรา ๑๕** ให้เพิ่มความต่อไปนี้เป็นมาตรา ๑๕/๒ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒  “มาตรา ๑๕/๒ ให้พนักงานศุลกากรมีอำนาจดังต่อไปนี้  (๑) ยึดเงินตรา เงินตราต่างประเทศ หรือตราสารเปลี่ยนมือในกรณีที่มีบุคคลไม่แจ้งรายการ หรือแจ้งรายการอันเป็นเท็จหรือปกปิดข้อเท็จจริงที่ควรแจ้งให้ทราบเกี่ยวกับการนำเงินตรา เงินตราต่างประเทศ หรือตราสารเปลี่ยนมือเข้ามาในหรือออกไปนอกประเทศ  (๒) ยึดเงินตรา เงินตราต่างประเทศ หรือตราสารเปลี่ยนมือในกรณีที่มีเหตุอันควรสงสัยว่าเงินตรา เงินตราต่างประเทศ หรือตราสารเปลี่ยนมือที่นำเข้ามาในหรือออกไปนอกประเทศดังกล่าวเป็นทรัพย์สินที่เกี่ยวกับการกระทำที่ผิดกฎหมาย ความผิดมูลฐาน การฟอกเงิน หรือการสนับสนุนทางการเงินแก่การก่อการร้ายและการแพร่ขยายอาวุธที่มีอนุภาพทำลายล้างสูง  (๓) ค้นบุคคล ยานพาหนะใดๆ รวมทั้งตู้ขนส่งสินค้า พัสดุไปรษณีย์ หรือไปรษณียภัณฑ์ที่เข้ามาในหรือออกไปนอกประเทศในกรณีที่มีเหตุอันควรสงสัยตาม (๑) หรือ (๒)  เมื่อได้ดำเนินการตาม (๑) ให้พนักงานศุลกากรส่งเรื่องให้สำนักงานเพื่อดำเนินการเกี่ยวกับทรัพย์สินตามหมวด ๖ ต่อไป  กรณีปรากฏข้อเท็จจริงตาม (๒) ให้พนักงานศุลกากรมีอำนาจยึดเงินตรา เงินตราต่างประเทศ หรือตราสารเปลี่ยนมือนั้นไว้ชั่วคราวมีกำหนดไม่เกินเก้าสิบวันและให้แจ้งสำนักงานทราบโดยเร็ว ในกรณีนี้ผู้ที่เป็นเจ้าของหรือผู้มีส่วนได้เสียในทรัพย์สินที่ถูกยึดดังกล่าวอาจยื่นคำร้องคัดค้านได้ว่าทรัพย์สินนั้นมิได้เป็นทรัพย์สินที่เกี่ยวกับการกระทำที่ผิดกฎหมาย ความผิดมูลฐาน การฟอกเงิน หรือการสนับสนุนทางการเงินแก่การก่อการร้ายและการแพร่ขยายอาวุธที่มีอนุภาพทำลายล้างสูงโดยต้องยื่นคำร้องต่ออธิบดีกรมศุลกากรหรือผู้ที่อธิบดีกรมศุลกากรมอบหมายภายในสามสิบวันนับแต่วันที่ทราบถึงการยึดและเมื่อครบกำหนดระยะเวลาดังกล่าวแล้ว หากไม่มีบุคคลใดยื่นคำร้องคัดค้านหรือแสดงข้อมูลหรือหลักฐานได้ว่าทรัพย์สินนั้นมิได้เป็นทรัพย์สินที่เกี่ยวกับการกระทำที่ผิดกฎหมาย ความผิดมูลฐาน การฟอกเงิน หรือการสนับสนุนทางการเงินแก่การก่อการร้ายและการแพร่ขยายอาวุธที่มีอนุภาพทำลายล้างสูง ให้พนักงานศุลกากรโดยความเห็นชอบของอธิบดีส่งเรื่องให้สำนักงานเพื่อยื่นคำร้องต่อศาลแพ่งและให้นำประมวลกฎหมายวิธีพิจารณาความแพ่งมาใช้บังคับโดยอนุโลม และให้ศาลสั่งริบทรัพย์สินนั้นได้ไม่ว่าจะมีผู้ถูกลงโทษตามคําพิพากษาหรือไม่ เว้นแต่ผู้คัดค้านได้แสดงให้เป็นที่พอใจแก่ศาลได้ว่าทรัพย์สินนั้นมิได้เป็นทรัพย์สินที่เกี่ยวกับการกระทำที่ผิดกฎหมาย ความผิดมูลฐาน การฟอกเงิน หรือการสนับสนุนทางการเงินแก่การก่อการร้ายและการแพร่ขยายอาวุธที่มีอนุภาพทำลายล้างสูง” |  |  |  |
| ๑๔. ปรับปรุงประเภทผู้ประกอบอาชีพที่ต้องรายงานธุรกรรมให้สอดคล้องกับมาตรฐานสากลด้าน AML/CFT และสภาวการณ์ปัจจุบันที่มีความเสี่ยงถูกใช้ในการฟอกเงิน การสนับสนุนทางการเงินแก่การก่อการร้ายหรือการแพร่ขยายอาวุธที่มีอานุภาพทำลายล้างสูง | **มาตรา ๑๖** ให้ยกเลิกความในมาตรา ๑๖ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๓) พ.ศ. ๒๕๕๒ และให้ใช้ความต่อไปนี้แทน  “มาตรา ๑๖ ให้ผู้ประกอบอาชีพดังต่อไปนี้มีหน้าที่ต้องรายงานการทำธุรกรรมต่อสำนักงาน  (๑) ผู้ประกอบอาชีพเกี่ยวกับการดำเนินการ การให้คำแนะนำ หรือการเป็นที่ปรึกษาในการทำธุรกรรมที่เกี่ยวกับการลงทุนหรือการเคลื่อนย้ายเงินทุนตามกฎหมายว่าด้วยหลักทรัพย์และตลาดหลักทรัพย์ที่ไม่ใช่สถาบันการเงิน  (๒) ผู้ประกอบอาชีพค้าอัญมณี เพชรพลอย ทองคำ หรือเครื่องประดับที่ประดับด้วยอัญมณี เพชรพลอย หรือทองคำ  (๓) ผู้ประกอบอาชีพเกี่ยวกับนายหน้าหรือตัวแทนซื้อขายอสังหาริมทรัพย์  (๔) ผู้ประกอบอาชีพค้าของเก่าตามกฎหมายว่าด้วยการควบคุมการขายทอดตลาดและค้าของเก่า  (๕) ผู้ประกอบอาชีพที่ปรึกษากฎหมาย หรือทนายความตามกฎหมายว่าด้วยทนายความ เฉพาะที่ดำเนินการเกี่ยวกับการทำคำรับรองลายมือชื่อและเอกสาร หรือให้คำแนะนำหรือการให้คำปรึกษาการทำธุรกรรมดังต่อไปนี้  (ก) ซื้อขายอสังหาริมทรัพย์  (ข) การจัดการเงิน หลักทรัพย์หรือทรัพย์สินอื่นของลูกค้า  (ค) การจัดการบัญชีธนาคาร บัญชีออมทรัพย์หรือบัญชีหลักทรัพย์  (ง) การดำเนินการใดๆ เพื่อจัดตั้งหรือการบริหารจัดการบริษัท รวมทั้งการจัดตั้งและจัดการนิติบุคคลอื่นหรือบุคคลที่มีการตกลงกันทางกฎหมาย รวมตลอดทั้งการซื้อขายองค์กรธุรกิจ  (๖) ผู้ทำบัญชีตามกฎหมายว่าด้วยการบัญชี  (๗) ผู้ประกอบอาชีพอื่นที่อาจถูกใช้เป็นช่องทางในการฟอกเงินหรือการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูง ตามที่กำหนดในกฎกระทรวง  เพื่อประโยชน์แก่การกำกับ ตรวจสอบ ติดตาม และประเมินผลการปฏิบัติตามพระราชบัญญัตินี้ ให้ผู้ประกอบอาชีพตามวรรคหนึ่งขึ้นทะเบียนเป็นผู้มีหน้าที่รายงานต่อสำนักงานตามหลักเกณฑ์และวิธีการที่กำหนดในกฎกระทรวง  ประเภทของธุรกรรม จำนวนหรือมูลค่าของธุรกรรมที่ต้องรายงานตามวรรคหนึ่ง ให้เป็นไปตามหลักเกณฑ์และวิธีการที่กำหนดในกฎกระทรวง  ในกรณีที่ปรากฏว่ามีข้อเท็จจริงใดที่เกี่ยวข้องหรืออาจจะเป็นประโยชน์ในการยืนยันหรือยกเลิกข้อเท็จจริงเกี่ยวกับธุรกรรมที่ได้รายงานไปตามวรรคหนึ่งแล้ว ให้บุคคลดังกล่าวรายงานข้อเท็จจริงนั้นให้สำนักงานทราบโดยไม่ชักช้า  ให้นำความในมาตรา ๑๔ มาใช้บังคับกับผู้ประกอบอาชีพตามวรรคหนึ่งด้วยโดยอนุโลม” |  |  |  |
| ๑๕. กำหนดหน้าที่ของมูลนิธิ สมาคม และองค์กรไม่แสวงหากำไรในการจัดทำและเก็บข้อมูลต่างๆ เพื่อป้องกันการฟอกเงิน การสนับสนุนทางการเงินแก่การก่อการร้ายหรือการแพร่ขยายอาวุธที่มีอานุภาพทำลายล้างสูงและปรับปรุงหน้าที่และอำนาจของหน่วยงานในการควบคุมกำกับมูลนิธิ สมาคมและองค์กรไม่แสวงหากำไรดังกล่าว | **มาตรา ๑๗** ให้ยกเลิกความในมาตรา ๑๖/๑ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๕)  พ.ศ. ๒๕๕๘ และให้ใช้ความต่อไปนี้แทน  “มาตรา ๑๖/๑ เพื่อป้องกันการฟอกเงินหรือการสนับสนุนทางการเงินแก่การก่อการร้ายหรือการแพร่ขยายอาวุธที่มีอานุภาพทำลายล้างสูง ให้มูลนิธิ สมาคมหรือองค์กรไม่แสวงหากำไร ดำเนินการดังต่อไปนี้  (๑) เก็บรักษาข้อมูลเกี่ยวกับการดำเนินโครงการหรือปฏิบัติงานต่างๆ และต้องมีข้อมูลผู้ที่มีอำนาจควบคุมหรือสั่งการในการดำเนินโครงการหรือปฏิบัติงานดังกล่าว รวมทั้งเจ้าหน้าที่หรือบุคคลที่เกี่ยวข้อง โดยข้อมูลนี้ต้องสามารถเปิดเผยได้  (๒) จัดทำงบประมาณประจำปีโดยแยกรายละเอียดของรายรับหรือเงินบริจาค และรายจ่ายให้ชัดเจน  (๓) บันทึกข้อเท็จจริงในการทำธุรกรรมเกี่ยวกับค่าใช้จ่ายและวัตถุประสงค์ของค่าใช้จ่ายดังกล่าว  (๔) สามารถให้ข้อมูลผู้รับประโยชน์และมูลนิธิ สมาคมหรือองค์กรไม่แสวงหากำไรที่เกี่ยวข้องสัมพันธ์กัน  (๕) เก็บรักษาข้อมูลการทำธุรกรรมทั้งภายในประเทศและระหว่างประเทศไว้อย่างน้อยสิบปีนับแต่ทำธุรกรรมนั้น  ให้หน่วยงานที่มีหน้าที่และอำนาจทำหน้าที่ควบคุมและกำกับดูแลให้มูลนิธิ สมาคมหรือองค์กรไม่แสวงหากำไรดำเนินการให้เป็นไปตามวรรคหนึ่ง และแจ้งให้สำนักงานทราบกรณีตรวจสอบพบว่ามีการฝ่าฝืนหรือไม่ปฏิบัติตามบทบัญญัติในมาตรานี้  ในกรณีที่มีเหตุอันควรสงสัยโดยมีพยานหลักฐานตามสมควรว่ามูลนิธิ สมาคมหรือองค์กรไม่แสวงหากำไรใด มีการทำธุรกรรมที่เกี่ยวข้องกับการฟอกเงินหรือการสนับสนุนทางการเงินแก่การก่อการร้ายหรือการแพร่ขยายอาวุธที่มีอานุภาพทำลายล้างสูง ให้สำนักงานโดยความเห็นชอบของคณะกรรมการธุรกรรม มีอำนาจสั่งเป็นหนังสือให้มูลนิธิ สมาคมหรือองค์กรไม่แสวงหากำไรนั้นชี้แจงข้อเท็จจริงเกี่ยวกับการทำธุรกรรมหรือสั่งระงับการทำธุรกรรมดังกล่าวไว้เป็นการชั่วคราวเป็นเวลาตามที่สำนักงานกำหนด และในกรณีที่มีเหตุจำเป็นเลขาธิการหรือพนักงานเจ้าหน้าที่ที่ได้รับมอบหมายเป็นหนังสือจากเลขาธิการอาจเข้าไปในสถานที่ดำเนินงานของมูลนิธิ สมาคมหรือองค์กรไม่แสวงหากำไรนั้นในระหว่างเวลาพระอาทิตย์ขึ้นถึงพระอาทิตย์ตก เพื่อตรวจสอบตามที่จำเป็นได้” |  |  |  |
| ๑๖. ปรับปรุงอำนาจในการกำหนดแบบ ระยะเวลา หลักเกณฑ์และวิธีการในการรายงานให้เป็นอำนาจของคณะกรรมการ ปปง. เพื่อความคล่องตัวในการปฏิบัติตามกฎหมาย | **มาตรา ๑๘** ให้ยกเลิกความในมาตรา ๑๗ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒  “มาตรา ๑๗  การรายงานตามมาตรา ๑๓ มาตรา ๑๔ มาตรา ๑๕ และมาตรา ๑๖ ให้เป็นไปตามแบบ ระยะเวลา หลักเกณฑ์ และวิธีการที่คณะกรรมการประกาศกำหนด” |  |  |  |
| ๑๗. กำหนดให้เจ้าหน้าที่หรือผู้มีหน้าที่รายงาน รวมทั้งกรรมการ ผู้จัดการ หรือบุคคลใดที่ปฏิบัติหน้าที่โดยสุจริตให้ไม่ต้องรับผิดในทางกฎหมาย แม้ก่อให้เกิดความเสียหายแก่บุคคลใด | **มาตรา ๑๙** ให้ยกเลิกความในมาตรา ๑๙ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ และให้ใช้ความต่อไปนี้แทน  “มาตรา ๑๙ การดำเนินการใดๆ ของเจ้าหน้าที่หรือผู้มีหน้าที่รายงานตามหมวดนี้ ซึ่งกระทำโดยสุจริต หากก่อให้เกิดความเสียหายแก่บุคคลใด เจ้าหน้าที่หรือผู้มีหน้าที่รายงานดังกล่าวไม่ต้องรับผิด  ความในวรรคหนึ่งให้นำมาใช้กับกรรมการ หรือผู้จัดการ หรือบุคคลใด ซึ่งรับผิดชอบในการดำเนินงานของนิติบุคคลด้วยโดยอนุโลม” |  |  |  |
| ๑๘. ปรับปรุงหลักเกณฑ์การตรวจสอบข้อท็จจริงเกี่ยวกับลูกค้าให้เป็นเอกภาพ | **มาตรา ๒๐** ให้ยกเลิกความในมาตรา ๒๐ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๓) พ.ศ. ๒๕๕๒ และให้ใช้ความต่อไปนี้แทน  “ผู้มีหน้าที่รายงานต้องดำเนินการตรวจสอบเพื่อทราบข้อเท็จจริงเกี่ยวกับลูกค้าและต้องจัดให้มีมาตรการป้องกันการฟอกเงิน การสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูง ทั้งนี้ ตามหลักเกณฑ์และวิธีการที่กำหนดในกฎกระทรวง” |  |  |  |
| ๑๙. ยกเลิกความในมาตรา ๒๐/๑และไปกำหนดไว้ในมาตรา ๒๐ | **มาตรา ๒๑** ให้ยกเลิกความในมาตรา ๒๐/๑ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๕)  พ.ศ. ๒๕๕๘ |  |  |  |
| ๒๐. กำหนดให้ผู้ประกอบอาชีพตามมาตรา ๑๖ ต้องบันทึกข้อเท็จจริงต่างๆ เกี่ยวกับธุรกรรมเช่นเดียวกับสถาบันการเงิน | **มาตรา ๒๒** ให้ยกเลิกความในมาตรา ๒๑ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ และให้ใช้ความต่อไปนี้แทน  “เมื่อมีการทำธุรกรรมตามมาตรา ๑๓ หรือมาตรา ๑๖ ให้ผู้มีหน้าที่รายงานบันทึกข้อเท็จจริงต่าง ๆ เกี่ยวกับธุรกรรมดังกล่าวตามแบบ รายการ หลักเกณฑ์ และวิธีการ ที่กำหนดในกฎกระทรวง” |  |  |  |
| ๒๑. ปรับปรุงหลักเกณฑ์เกี่ยวกับการห้ามเปิดเผยข้อมูลเกี่ยวกับการรายงานธุรกรรมที่มีเหตุอันควรสงสัย และการเปิดเผยข้อมูลลูกค้าระหว่างผู้มีหน้าที่รายงานเพื่อประโยชน์แก่การป้องกันและปราบปรามการฟอกเงิน การสนับสนุนทางการเงินแก่การก่อการร้ายหรือการแพร่ขยายอาวุธที่มีอานุภาพทำลายล้างสูงให้มีความชัดเจนยิ่งขึ้น | **มาตรา ๒๓** ให้ยกเลิกความในมาตรา ๒๑/๑ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๕)  พ.ศ. ๒๕๕๘ และให้ใช้ความต่อไปนี้แทน  “มาตรา ๒๑/๑ ห้ามมิให้ผู้มีหน้าที่รายงานหรือบุคคลใดเปิดเผยข้อเท็จจริงหรือกระทำด้วยประการใด ๆ อันอาจทำให้ลูกค้าหรือบุคคลภายนอกทราบเกี่ยวกับการรายงานธุรกรรมที่มีเหตุอันควรสงสัยหรือการส่งข้อมูลอื่นใดของลูกค้าไปยังสำนักงาน  ผู้มีหน้าที่รายงานอาจเปิดเผยข้อมูลใดๆ ระหว่างสำนักงานใหญ่กับสาขาหรือบริษัทที่อยู่ในกลุ่มธุรกิจทางการเงินเดียวกันของผู้มีหน้าที่รายงานที่ตั้งอยู่ในหรือต่างประเทศเพื่อประโยชน์ในการป้องกันและปราบปรามการฟอกเงิน หรือการสนับสนุนทางการเงินแก่การก่อการร้ายหรือการแพร่ขยายอาวุธที่มีอานุภาพทำลายล้างสูง ทั้งนี้ ในการดำเนินการดังกล่าวผู้มีหน้าที่รายงานต้องกำหนดมาตรการในการรักษาความลับจากการส่งหรือรับข้อมูลดังกล่าวอย่างเข้มงวดและถือเป็นความลับในราชการในการปฏิบัติตามพระราชบัญญัตินี้” |  |  |  |
| ๒๒. ปรับปรุงให้ผู้มีหน้าที่รายงานสามารถระงับการทำธุรกรรมได้กรณีไม่สามารถตรวจสอบข้อเท็จจริงเกี่ยวกับลูกค้าและมีเหตุอันควรสงสัยว่ามีการกระทำความผิดมูลฐานหรือการฟอกเงินให้มีความชัดเจนรวมทั้งปรับปรุงอำนาจของสำนักงานในกรณีดังกล่าว | **มาตรา ๒๔** ให้ยกเลิกความในมาตรา ๒๑/๒ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๕)  พ.ศ. ๒๕๕๘ และให้ใช้ความต่อไปนี้แทน  “มาตรา ๒๑/๒ ในกรณีที่ผู้มีหน้าที่รายงานไม่สามารถดำเนินการตรวจสอบข้อเท็จจริงเกี่ยวกับลูกค้าตามมาตรา ๒๐ ได้หรือมีเหตุอันควรสงสัยว่ามีการกระทำความผิดมูลฐานหรือความผิดฐานฟอกเงิน ให้ผู้มีหน้าที่รายงานดังกล่าวระงับการทำธุรกรรมไว้ก่อนได้ไม่เกินสิบวันทำการและรายงานธุรกรรมที่มีเหตุอันควรสงสัยต่อสำนักงานโดยทันที  เมื่อสำนักงานได้ตรวจสอบรายงานตามวรรคหนึ่งแล้ว เห็นว่ามีหลักฐานอันควรเชื่อได้ว่ามีการกระทำความผิดมูลฐานหรือความผิดฐานฟอกเงินเกิดขึ้น ให้พิจารณาดำเนินการตามมาตรา ๔๘ ต่อไปหรือ จะสั่งให้ผู้มีหน้าที่รายงานระงับการทำธุรกรรมไว้เป็นเวลาตามที่สำนักงานกำหนดหรือดำเนินการอย่างอื่นตามที่เห็นสมควรก็ได้” |  |  |  |
| ๒๓. ปรับปรุงหลักเกณฑ์เกี่ยวกับหน้าที่ของผู้มีหน้าที่รายงานในการจัดให้พนักงานหรือบุคลากรของผู้มีหน้าที่รายงานที่ปฏิบัติหน้าที่เกี่ยวข้องตามพระราชบัญญัตินี้เข้ารับการฝึกอบรมและทบทวนความรู้ด้าน AML/CFT | **มาตรา ๒๕** ให้ยกเลิกความในมาตรา ๒๑/๓ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๕) พ.ศ. ๒๕๕๘ และให้ใช้ความต่อไปนี้แทน  “มาตรา ๒๑/๓ ผู้มีหน้าที่รายงานต้องจัดให้พนักงานหรือบุคลากรที่เกี่ยวข้องกับการปฏิบัติตามพระราชบัญญัตินี้เข้ารับการฝึกอบรมหรือทบทวนความรู้ด้านการป้องกันและปราบปรามการฟอกเงินและการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูงอย่างน้อยปีละหนึ่งครั้งโดยต้องกำหนดเป็นนโยบายภายในของผู้มีหน้าที่รายงานด้วย” |  |  |  |
| ๒๔. ปรับปรุงหลักเกณฑ์การเก็บรักษารายละเอียดของข้อมูลหรือเอกสารเกี่ยวกับการตรวจสอบข้อเท็จจริงเกี่ยวกับลูกค้า การทำธุรกรรมและการบันทึกข้อเท็จจริงเกี่ยวกับการทำธุรกรรมโดยต้องเก็บไว้เป็นเวลาสิบปี | **มาตรา ๒๖** ให้ยกเลิกความในมาตรา ๒๒ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๒) พ.ศ. ๒๕๕๑ และให้ใช้ความต่อไปนี้แทน  “มาตรา ๒๒ เว้นแต่จะได้รับแจ้งเป็นหนังสือจากพนักงานเจ้าหน้าที่ให้ปฏิบัติเป็นอย่างอื่น ให้ผู้มีหน้าที่รายงาน เก็บรักษารายละเอียดของข้อมูลหรือเอกสารดังต่อไปนี้อย่างน้อยสิบปี  (๑) ข้อมูลหรือเอกสารเกี่ยวกับการตรวจสอบเพื่อทราบข้อเท็จจริงเกี่ยวกับลูกค้าตามมาตรา ๒๐ นับแต่วันที่มีการปิดบัญชีหรือยุติความสัมพันธ์ทางธุรกิจกับลูกค้าหรือนับแต่วันถัดจากวันที่ทำธุรกรรม เป็นครั้งคราว  (๒) ข้อมูลการทำธุรกรรมและบันทึกข้อเท็จจริงตามมาตรา ๒๑ นับแต่ได้มีการทำธุรกรรมหรือบันทึกข้อเท็จจริงนั้น  การเก็บรักษารายละเอียดของข้อมูลหรือเอกสารตามวรรคหนึ่งอาจดำเนินการในรูปแบบของข้อมูลอิเล็กทรอนิกส์หรือรูปแบบอื่นก็ได้ แต่ต้องเก็บรักษาไว้อย่างถูกต้อง ครบถ้วน ด้วยวิธีการที่ปลอดภัยและสามารถส่งข้อมูลและรายละเอียดดังกล่าวได้ทันเวลาเมื่อได้รับคำขอจากสำนักงาน  เพื่อประโยชน์ในการปฏิบัติตามพระราชบัญญัตินี้ นอกจากการจัดเก็บรักษารายละเอียดของข้อมูลตามวรรคหนึ่งแล้ว ให้สถาบันการเงินที่มีบัญชีของลูกค้าแจ้งเลขที่บัญชี ชื่อของผู้ถือบัญชี และข้อมูลการแสดงตนของลูกค้าให้แก่สำนักงานด้วย ทั้งนี้ หลักเกณฑ์ วิธีการและรายละเอียดของข้อมูลที่ต้องแจ้งส่งให้เป็นไปตามระเบียบที่คณะกรรมการกำหนด และให้เลขาธิการเป็นผู้รับผิดชอบในการจัดเก็บรักษาและใช้ประโยชน์จากข้อมูลนั้น” |  |  |  |
| ๒๕. ยกเลิกทั้งมาตราและไปรวมในมาตรา ๒๒ | **มาตรา ๒๗** ให้ยกเลิกความในมาตรา ๒๒/๑ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๕)  พ.ศ. ๒๕๕๘ |  |  |  |
| ๒๖. กำหนดอำนาจในการกำกับดูแลและตรวจสอบผู้มีหน้าที่รายงานของสำนักงานให้มีความชัดเจน | **มาตรา ๒๘** ให้เพิ่มความต่อไปนี้เป็นหมวด ๒/๑ การกำกับดูแลและตรวจสอบผู้มีหน้าที่รายงาน มาตรา ๒๓/๑ มาตรา ๒๓/๒ มาตรา ๒๓/๓ มาตรา ๒๓/๔ มาตรา ๒๓/๕ และมาตรา ๒๓/๖ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒  “หมวด ๒/๑  การกำกับดูแลและตรวจสอบผู้มีหน้าที่รายงาน  **มาตรา ๒๓/๑** ให้สำนักงานเป็นผู้กำกับดูแลและตรวจสอบผู้มีหน้าที่รายงานในการปฏิบัติตามพระราชบัญญัตินี้ รวมถึงการกำกับดูแลและตรวจสอบการปฏิบัติของบริษัทที่อยู่ในกลุ่มธุรกิจเดียวกันที่อยู่ในต่างประเทศซึ่งผู้มีหน้าที่รายงานเป็นผู้ถือหุ้นใหญ่และสาขาที่ตั้งอยู่ในต่างประเทศด้วย |  |  |  |
| **มาตรา ๒๓/๒** เพื่อประโยชน์ในการกำกับดูแลและตรวจสอบการปฏิบัติของผู้มีหน้าที่รายงาน ให้เลขาธิการ รองเลขาธิการ ผู้ช่วยเลขาธิการ หรือพนักงานเจ้าหน้าที่ที่ได้รับมอบหมายเป็นหนังสือจากเลขาธิการมีอำนาจ ดังต่อไปนี้  (๑) เข้าไปในสถานที่ประกอบธุรกิจหรือสถานที่ตั้งของผู้มีหน้าที่รายงานหรือสถานที่ซึ่งรวบรวมหรือประมวลข้อมูลของผู้มีหน้าที่รายงานดังกล่าวด้วยเครื่องคอมพิวเตอร์หรือเครื่องมืออื่นใด ในระหว่างเวลาพระอาทิตย์ขึ้นจนถึงพระอาทิตย์ตก หรือในเวลาทำการของสถานที่นั้นเพื่อกำกับดูแลและตรวจสอบการปฏิบัติตามพระราชบัญญัตินี้ รวมทั้งเก็บรวบข้อมูล เอกสาร หรือหลักฐานที่เกี่ยวข้อง  (๒) ตรวจสอบข้อมูล เอกสารหรือหลักฐานที่เกี่ยวข้องกับการปฏิบัติตามพระราชบัญญัตินี้ รวมทั้งยึดเอกสารหรือหลักฐานที่เกี่ยวข้องกับการฝ่าฝืนหรือไม่ปฏิบัติตามพระราชบัญญัตินี้ เพื่อประโยชน์ในการตรวจสอบหรือดำเนินคดี  (๓) สั่งให้เจ้าของกิจการ กรรมการ พนักงาน หรือลูกจ้างของผู้มีหน้าที่รายงาน หรือผู้รวบรวมหรือประมวลข้อมูลของผู้มีหน้าที่รายงานดังกล่าวด้วยเครื่องคอมพิวเตอร์หรือเครื่องมืออื่นใด มาให้ถ้อยคำ หรือส่งสำเนา หรือแสดงข้อมูล เอกสาร หรือหลักฐานอื่นใดอันเกี่ยวกับการปฏิบัติตามพระราชบัญญัตินี้เพื่อตรวจสอบหรือดำเนินคดี  (๔) สั่งให้บุคคลใดๆ ซึ่งมีส่วนรู้เห็นการกระทำหรือข้อเท็จจริงใด ๆ ที่เกี่ยวข้องและจะเป็นประโยชน์ต่อการปฏิบัติหน้าที่ของพนักงานเจ้าหน้าที่เกี่ยวกับการกำกับดูแลและตรวจสอบการปฏิบัติตามพระราชบัญญัตินี้มาให้ถ้อยคำ หรือส่งสำเนาหรือแสดงข้อมูล เอกสาร หรือหลักฐานอื่นใดที่เกี่ยวข้องหรือจำเป็นในการปฏิบัติหน้าที่ของพนักงานเจ้าหน้าที่  ในการปฏิบัติหน้าที่ของพนักงานเจ้าหน้าที่ตามวรรคหนึ่ง ให้บุคคลที่เกี่ยวข้องอำนวยความสะดวกตามสมควร และเมื่อได้เข้าไปและลงมือทำการตรวจสอบตาม (๑) แล้ว ถ้ายังดำเนินการไม่เสร็จ จะกระทำต่อไปในเวลากลางคืนหรือนอกเวลาทำการของสถานที่นั้นก็ได้  การใช้อำนาจของพนักงานเจ้าหน้าที่ตาม (๓) และ (๔) จะต้องเป็นการกระทำต่อบุคคลที่เกี่ยวข้องโดยตรงกับเรื่องที่ดำเนินการกำกับดูแลและตรวจสอบหรือดำเนินคดี และในกรณีตาม (๓) และ (๔) พนักงานเจ้าหน้าที่ต้องกำหนดระยะเวลาอันสมควรที่จะให้บุคคลดังกล่าวสามารถปฏิบัติตามคำสั่งได้  ในการกำกับดูแลและตรวจสอบตามพระราชบัญญัตินี้ สำนักงานอาจมีหนังสือตักเตือนหรือแจ้งข้อแนะนำเป็นหนังสือไปยังผู้มีหน้าที่รายงาน เพื่อให้ปฏิบัติให้เป็นไปตามกฎหมายหรือแนวปฏิบัติที่เกี่ยวข้องได้ |  |  |  |
| **มาตรา ๒๓/๓** เมื่อหน่วยงานของต่างประเทศที่มีหน้าที่ในการกำกับดูแลและตรวจสอบผู้มีหน้าที่รายงานทำนองเดียวกันกับสำนักงานร้องขอ ให้สำนักงานมีอำนาจให้ความช่วยเหลือในการรวบรวมหรือตรวจสอบข้อมูล เอกสารหรือหลักฐานที่จำเป็นเพื่อใช้ประกอบการพิจารณาการกระทำอันเป็นการฝ่าฝืนหรือไม่ปฏิบัติตามพระราชบัญญัตินี้หรือกฎหมายอื่นในทำนองเดียวกันของประเทศผู้ร้องขอ ทั้งนี้ การให้ความช่วยเหลือในกรณีดังกล่าวต้องอยู่ภายใต้หลักเกณฑ์ดังต่อไปนี้  (๑) การให้ความช่วยเหลือนั้นต้องไม่ขัดต่อประโยชน์สาธารณะหรือการรักษาความลับของประเทศ  (๒) การกระทำซึ่งเป็นมูลกรณีของความช่วยเหลือนั้นเข้าลักษณะประเภทความผิดตามพระราชบัญญัตินี้  (๓) หน่วยงานต่างประเทศที่ร้องขอความช่วยเหลือตกลงหรือยินยอมที่จะให้ความช่วยเหลือในทำนองเดียวกันเป็นการตอบแทนหากได้รับคำร้องขอจากสำนักงาน  เพื่อประโยชน์แห่งมาตรานี้ ให้นำความในมาตรา ๒๓/๑ และบทกำหนดโทษที่เกี่ยวข้องมาใช้บังคับ |  |  |  |
| **มาตรา ๒๓/๔** ในการปฏิบัติหน้าที่ตามหมวดนี้ พนักงานเจ้าหน้าที่ต้องแสดงบัตรประจำตัวแก่บุคคลที่เกี่ยวข้อง และให้นำความในมาตรา ๓๘ วรรคสี่ มาใช้บังคับโดยอนุโลม” |  |  |  |
| **มาตรา ๒๓/๕** พยานหลักฐานที่ได้มาตามความร่วมมือระหว่างหน่วยงานต่างประเทศกับสำนักงานที่เกี่ยวกับการกำกับดูแลและตรวจสอบการปฏิบัติตามพระราชบัญญัตินี้ ให้นำมาใช้อ้างเป็นพยานหลักฐานในการดำเนินคดีทั้งปวงได้ |  |  |  |
| **มาตรา ๒๓/๖**  เพื่อให้การดำเนินการตามหมวดนี้เป็นไปอย่างมีประสิทธิภาพ สำนักงานอาจดำเนินการดังต่อไปนี้  (๑) ขอความร่วมมือในการกำกับดูแลและตรวจสอบจากหน่วยงานอื่นที่มีอำนาจกำกับดูแลผู้มีหน้าที่รายงานทั้งหน่วยงานในประเทศและต่างประเทศ  (๒) แต่งตั้งที่ปรึกษาซึ่งมีความรู้หรือความเชี่ยวชาญด้านการกำกับดูแลและตรวจสอบการปฏิบัติของผู้มีหน้าที่รายงาน ทั้งนี้ คุณสมบัติ ค่าตอบแทน และขอบเขตอำนาจหน้าที่เกี่ยวกับการปฏิบัติหน้าที่ของที่ปรึกษาดังกล่าว ให้เป็นไปตามระเบียบที่คณะกรรมการกำหนดโดยความเห็นชอบของกระทรวงการคลัง” |  |  |  |
| ๒๗. ปรับปรุงองค์ประกอบคณะกรรมการ ปปง. | **มาตรา ๒๙** ให้ยกเลิกความใน (๒) ของมาตรา ๒๔ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยคำสั่งหัวหน้าคณะรักษาความสงบแห่งชาติที่ ๓๘/๒๕๖๐ เรื่อง การแก้ไขเพิ่มเติมองค์ประกอบและอำนาจหน้าที่ของคณะกรรมการป้องกันและปราบปรามการฟอกเงิน และให้ใช้ความต่อไปนี้แทน  “(๒) ปลัดกระทรวงการคลัง ปลัดกระทรวงการต่างประเทศ ปลัดกระทรวงมหาดไทย ปลัดกระทรวงยุติธรรม เลขาธิการสภาความมั่นคงแห่งชาติ อัยการสูงสุด ผู้บัญชาการตำรวจแห่งชาติ ผู้ว่าการธนาคารแห่งประเทศไทย เลขาธิการสำนักงานคณะกรรมการกำกับหลักทรัพย์และตลาดหลักทรัพย์และเลขาธิการคณะกรรมการป้องกันและปราบปรามการทุจริตแห่งชาติ เป็นกรรมการ” |  |  |  |
| ๒๘. ปรับปรุงหน้าที่และอำนาจของคณะกรรมการ ปปง. | **มาตรา ๓๐** ให้ยกเลิกความในมาตรา ๒๕ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยคำสั่งหัวหน้าคณะรักษาความสงบแห่งชาติที่ ๓๘/๒๕๖๐ เรื่อง การแก้ไขเพิ่มเติมองค์ประกอบและอำนาจหน้าที่ของคณะกรรมการป้องกันและปราบปรามการฟอกเงิน และให้ใช้ความต่อไปนี้แทน  “มาตรา ๒๕  ให้คณะกรรมการมีหน้าที่และอำนาจ ดังต่อไปนี้  (๑) เสนอมาตรการ ความเห็น และข้อเสนอแนะที่เกี่ยวกับการป้องกันและปราบปรามการฟอกเงิน การต่อต้านการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูงต่อคณะรัฐมนตรี  (๒) กำกับดูแล ติดตามและประเมินผลการปฏิบัติของสำนักงานตามพระราชบัญญัตินี้หรือตามกฎหมายอื่นที่อยู่ในหน้าที่และอำนาจของสำนักงาน  (๓) กำกับดูแลให้คณะกรรมการธุรกรรม สำนักงาน และเลขาธิการปฏิบัติหน้าที่อย่างเป็นอิสระและสามารถตรวจสอบได้  (๔) ออกระเบียบ ข้อบังคับ ประกาศ คำสั่ง หรือกำหนดหลักเกณฑ์ใด ๆ ที่เกี่ยวข้องกับอำนาจของคณะกรรมการธุรกรรม รวมตลอดทั้งออกระเบียบหรือประกาศอื่นใดที่พระราชบัญญัตินี้กำหนดให้เป็นอำนาจของคณะกรรมการ ทั้งนี้ ระเบียบ ข้อบังคับ ประกาศ คำสั่ง หรือหลักเกณฑ์ใดที่กำหนดให้ประชาชนต้องปฏิบัติ ต้องประกาศในราชกิจจานุเบกษาก่อนจึงจะใช้บังคับได้  (๕) คัดเลือกบุคคลที่สมควรดำรงตำแหน่งเลขาธิการเพื่อเสนอคณะรัฐมนตรีดำเนินการต่อไปทั้งนี้ ตามหลักเกณฑ์และวิธีการที่คณะกรรมการประกาศกำหนด  (๖) ปฏิบัติการอื่นตามพระราชบัญญัตินี้หรือตามที่มีกฎหมายบัญญัติให้เป็นอำนาจหน้าที่ของคณะกรรมการ” |  |  |  |
| ๒๙. ปรับปรุงถ้อยคำในวรรคสอง เพื่อแก้ไขข้อขัดข้องเกี่ยวกับการนับองค์ประกอบของคณะกรรมการ ปปง. กรณีผู้ทรงคุณวุฒิพ้นจากตำแหน่งก่อนครบวาระ | **มาตรา ๓๑** ให้ยกเลิกความในวรรคสองของมาตรา ๒๗ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๕) พ.ศ. ๒๕๕๘ และให้ใช้ความต่อไปนี้แทน  “ในกรณีที่กรรมการผู้ทรงคุณวุฒิพ้นจากตำแหน่งก่อนวาระให้แต่งตั้งผู้อื่นดำรงตำแหน่งแทน เว้นแต่วาระของกรรมการผู้ทรงคุณวุฒิจะเหลือไม่ถึงเก้าสิบวันจะไม่แต่งตั้งกรรมการผู้ทรงคุณวุฒิแทนก็ได้ และให้ผู้ได้รับแต่งตั้งแทนตำแหน่งที่ว่านั้นอยู่ในตำแหน่งเท่ากับวาระที่เหลืออยู่ของกรรมการผู้ทรงคุณวุฒิซึ่งได้แต่งตั้งไว้แล้ว” |  |  |  |
| ๓๐. เพิ่มเติมวรรคสาม เพื่อแก้ไขข้อขัดข้องเกี่ยวกับการนับองค์ประกอบของคณะกรรมการ ปปง. กรณีผู้ทรงคุณวุฒิพ้นจากตำแหน่งก่อนครบวาระ | **มาตรา ๓๒** ให้เพิ่มความต่อไปนี้เป็นวรรคสามของมาตรา ๒๗ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๓) พ.ศ. ๒๕๕๒  “ในระหว่างที่ยังไม่ได้แต่งตั้งกรรมการผู้ทรงคุณวุฒิแทนตำแหน่งที่ว่าง ให้คณะกรรมการประกอบด้วยกรรมการเท่าที่เหลืออยู่” |  |  |  |
| ๓๑. ปรับปรุงหลักเกณฑ์เกี่ยวกับการลงคะแนนเพื่อวินิจฉัยชี้ขาดของคณะกรรมการ ปปง. ให้สอดคล้องกับการปรับปรุงหน้าที่และอำนาจของคณะกรรมการ ปปง. | **มาตรา ๓๓** ให้ยกเลิกความในวรรคสามของมาตรา ๒๙ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๕) พ.ศ. ๒๕๕๘ และให้ใช้ความต่อไปนี้แทน  “การวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด เว้นแต่การคัดเลือกบุคคลตามมาตรา ๒๕ (๕) การให้เลขาธิการพ้นจากตำแหน่งตามมาตรา ๔๕ (๓) หรือการวินิจฉัยชี้ขาดตามมาตรา ๔๙ วรรคสาม ต้องมีคะแนนเสียงมากกว่ากึ่งหนึ่งของจำนวนกรรมการทั้งหมดเท่าที่มีอยู่” |  |  |  |
| ๓๒. เพิ่มอำนาจในการเก็บรวบรวมหลักฐานและเข้าถึงข้อมูลที่อยู่ในเครื่องหรือในระบบคอมพิวเตอร์ | **มาตรา ๓๔** ให้เพิ่มความต่อไปนี้เป็น (๒/๑) (๒/๒) (๒/๓) (๒/๔) และ (๒/๕) ในวรรคหนึ่งของมาตรา ๓๘ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒  “(๒/๑) ทำสำเนาข้อมูลคอมพิวเตอร์ ข้อมูลจราจรทางคอมพิวเตอร์จากระบบคอมพิวเตอร์ที่มีเหตุอันควรเชื่อได้ว่ามีการทำธุรกรรมซึ่งเกี่ยวข้องกับทรัพย์สินที่เกี่ยวกับการกระทำความผิดหรือการกระทำความผิดฐานฟอกเงิน ในกรณีที่ระบบคอมพิวเตอร์นั้นยังมิได้อยู่ในความครอบครองของพนักงานเจ้าหน้าที่  (๒/๒) สั่งให้บุคคลซึ่งครอบครองหรือควบคุมข้อมูลคอมพิวเตอร์ หรืออุปกรณ์ที่ใช้เก็บข้อมูลคอมพิวเตอร์ส่งมอบข้อมูลคอมพิวเตอร์ หรืออุปกรณ์ดังกล่าวให้แก่พนักงานเจ้าหน้าที่  (๒/๓) ตรวจสอบหรือเข้าถึงระบบคอมพิวเตอร์ ข้อมูลคอมพิวเตอร์ ข้อมูลจราจรทางคอมพิวเตอร์หรืออุปกรณ์ที่ใช้เก็บข้อมูลคอมพิวเตอร์ของบุคคลใด อันเป็นหลักฐานหรืออาจใช้เป็นหลักฐานในการทำธุรกรรมซึ่งเกี่ยวข้องกับทรัพย์สินที่เกี่ยวกับการกระทำความผิดหรือการกระทำความผิดฐานฟอกเงิน และสั่งให้บุคคลนั้นส่งข้อมูลคอมพิวเตอร์ข้อมูลจราจรทางคอมพิวเตอร์ที่เกี่ยวข้องเท่าที่จำเป็นให้ด้วยก็ได้  (๒/๔) ถอดรหัสลับของข้อมูลคอมพิวเตอร์ของบุคคลใด หรือสั่งให้บุคคลที่เกี่ยวข้องกับการเข้ารหัสลับของข้อมูลคอมพิวเตอร์ ทำการถอดรหัสลับ หรือให้ความร่วมมือกับพนักงานเจ้าหน้าที่ในการถอดรหัสลับดังกล่าว  (๒/๕) ยึดหรืออายัดระบบคอมพิวเตอร์เท่าที่จำเป็นเฉพาะเพื่อประโยชน์ในการทราบรายละเอียดของการทำธุรกรรมที่เกี่ยวข้องกับทรัพย์สินที่เกี่ยวกับการกระทำความผิดหรือการกระทำความผิดฐานฟอกเงิน” |  |  |  |
| ๓๓. เพิ่มอำนาจในการเก็บรวบรวมหลักฐานและเข้าถึงข้อมูลที่อยู่ในเครื่องหรือในระบบคอมพิวเตอร์ | มาตรา ๓๕ ให้เพิ่มความต่อไปนี้เป็นวรรคห้าและวรรคหกของมาตรา ๓๘ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒  “ให้บุคคลที่เกี่ยวข้องตามวรรคหนึ่งแจ้ง ส่งคำชี้แจง ส่งข้อมูล เอกสาร หรือหลักฐานใดๆ ให้กรรมการธุรกรรม เลขาธิการ หรือพนักงานเจ้าหน้าที่ที่ได้รับมอบหมายเป็นหนังสือจากเลขาธิการทราบภายในระยะเวลาที่กำหนด ทั้งนี้กรรมการธุรกรรม เลขาธิการ หรือพนักงานเจ้าหน้าที่ อาจกำหนดให้ดำเนินการในรูปแบบข้อมูลอิเล็กทรอนิกส์หรือในรูปแบบอื่นที่สามารถเข้าใจได้ก็ได้  หากจำเป็นต้องได้มาซึ่งข้อมูลคอมพิวเตอร์เพื่อใช้ในการปฏิบัติหน้าที่ ให้พนักงานเจ้าหน้าที่ดำเนินการร้องขอต่อพนักงานเจ้าหน้าที่ตามกฎหมายว่าด้วยการกระทำความผิดเกี่ยวกับคอมพิวเตอร์เพื่อให้ได้มาซึ่งข้อมูลดังกล่าว และให้ถือว่าข้อมูลคอมพิวเตอร์ที่ได้มานั้นใช้เป็นพยานหลักฐานในการดำเนินการตามพระราชบัญญัตินี้ได้  เพื่อประโยชน์ในการปฏิบัติตามมาตรานี้ ให้คำว่า “ข้อมูลคอมพิวเตอร์ “ข้อมูลจราจรทางคอมพิวเตอร์” และ “ระบบคอมพิวเตอร์” ตามพระราชบัญญัตินี้หมายถึง “ข้อมูลคอมพิวเตอร์ “ข้อมูลจราจรทางคอมพิวเตอร์” และ “ระบบคอมพิวเตอร์” ตามกฎหมายว่าด้วยการกระทำความผิดเกี่ยวกับคอมพิวเตอร์” |  |  |  |
| ๓๔. กำหนดให้มีการกันบุคคลไว้เป็นพยาน | **มาตรา ๓๖** ให้เพิ่มความต่อไปนี้เป็นมาตรา ๓๘/๓ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒  “มาตรา ๓๘/๓ บุคคลใดซึ่งมีส่วนเกี่ยวข้องในการกระทำความผิดมูลฐานหรือความผิดฐานฟอกเงินกับบุคคลอื่น หากได้ให้ถ้อยคำหรือแจ้งเบาะแสหรือข้อมูลอันเป็นสาระสำคัญและเป็นประโยชน์อย่างยิ่งในการที่จะใช้เป็นพยานหลักฐานเพื่อดำเนินคดีกับบุคคลหรือผู้ต้องหาซึ่งเป็นผู้กระทำความผิดรายอื่นนั้น ให้พนักงานเจ้าหน้าที่บันทึกข้อมูลดังกล่าวไว้ในสำนวนการสอบสวนแล้วเสนอต่อคณะกรรมการธุรกรรมและหากคณะกรรมการธุรกรรมพิจารณาแล้วเห็นสมควรจะกันผู้นั้นไว้เป็นพยานโดยไม่ดำเนินคดีก็ได้ ทั้งนี้ตามหลักเกณฑ์และเงื่อนไขที่คณะกรรมการกำหนด  เมื่อคณะกรรมการธุรกรรมมีมติให้กันบุคคลไว้เป็นพยานตามวรรคหนึ่งแล้ว ห้ามมิให้ดำเนินคดีอาญากับบุคคลซึ่งถูกกันไว้เป็นพยานนั้นตามพระราชบัญญัตินี้หรือตามกฎหมายอื่น และบุคคลนั้นอาจได้รับความช่วยเหลือได้ตามสมควรจนคดีถึงที่สุด เว้นแต่บุคคลนั้นฝ่าฝืนหลักเกณฑ์ วิธีการ หรือเงื่อนไขการกันไว้เป็นพยานตามวรรคหนึ่ง” |  |  |  |
| ๓๕. กำหนดให้พนักงานเจ้าหน้าที่สามารถขอยุติการตรวจสอบได้หากพบว่าการดำเนินการต่อไปจะไม่ก่อให้เกิดประโยชน์แก่ทางราชการ | **มาตรา ๓๗** ให้เพิ่มความต่อไปนี้เป็นมาตรา ๓๘/๔ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒  “มาตรา ๓๘/๔ ในกรณีที่พนักงานเจ้าหน้าที่ที่ได้รับมอบหมายเป็นหนังสือจากเลขาธิการตามมาตรา ๓๘ ดำเนินการตรวจสอบธุรกรรมหรือทรัพย์สินที่เกี่ยวกับการกระทำความผิดแล้วพบว่าการดำเนินการตรวจสอบต่อไปจะไม่ก่อให้เกิดประโยชน์แก่ทางราชการ ให้พนักงานเจ้าหน้าที่ที่ได้รับมอบหมายเป็นหนังสือจากเลขาธิการแจ้งผลการตรวจสอบพร้อมกับความเห็นต่อคณะกรรมการธุรกรรมเพื่อพิจารณา หากคณะกรรมการธุรกรรมเห็นด้วยกับความเห็นของพนักงานเจ้าหน้าที่ที่ได้รับมอบหมายเป็นหนังสือจากเลขาธิการ คณะกรรมการธุรกรรมอาจสั่งให้ยุติการตรวจสอบนั้นก็ได้  การยุติการตรวจสอบตามวรรคหนึ่ง ให้เป็นไปตามระเบียบที่คณะกรรมการธุรกรรมกำหนด” |  |  |  |
| ๓๖. ปรับปรุงหน้าที่และอำนาจของสำนักงานให้สอดคล้องกับมาตรฐานสากลด้าน AML/CFT และมีความเหมาะสมกับสภาวะปัจจุบัน | **มาตรา ๓๘** ให้ยกเลิกความในมาตรา ๔๐ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๕) พ.ศ. ๒๕๕๘ และให้ใช้ความต่อไปนี้แทน  “มาตรา ๔๐  ให้จัดตั้งสำนักงานป้องกันและปราบปรามการฟอกเงิน เรียกโดยย่อว่า “สำนักงาน ปปง.” ขึ้นเป็นส่วนราชการที่ไม่สังกัดสำนักนายกรัฐมนตรี กระทรวง หรือทบวง ปฏิบัติหน้าที่โดยอิสระและเป็นกลาง มีหน้าที่และอำนาจ ดังต่อไปนี้  (๑) เป็นหน่วยงานกลางในการต่อต้านการฟอกเงินและการสนับสนุนทางการเงินแก่การก่อการร้ายหรือการแพร่ขยายอาวุธที่มีอานุภาพทำลายล้างสูง ศึกษารูปแบบและแนวโน้มภัยคุกคามด้านการฟอกเงินและการสนับสนุนทางการเงินแก่การก่อการร้ายหรือการแพร่ขยายอาวุธที่มีอานุภาพทำลายล้างสูง วิเคราะห์สภาพปัญหาและมาตรการด้านการป้องกันและปราบปราม รวมทั้งประเมินความเสี่ยงที่เกี่ยวกับภัยคุกคามดังกล่าว ตลอดจนจัดทำนโยบายและยุทธศาสตร์ด้านการป้องกันและปราบปรามการฟอกเงินและการสนับสนุนทางการเงินแก่การก่อการร้ายหรือการแพร่ขยายอาวุธที่มีอานุภาพทำลายล้างสูงของประเทศเสนอต่อคณะกรรมการและคณะรัฐมนตรี  (๒) ) เป็นหน่วยงานกลางด้านข่าวกรองทางการเงิน รับรายงานและข้อมูลเกี่ยวกับการทำธุรกรรมที่ส่งให้ตามพระราชบัญญัตินี้หรือได้มาโดยทางอื่น ตรวจสอบและวิเคราะห์รายงานหรือข้อมูลและส่งต่อผลการตรวจสอบและวิเคราะห์ดังกล่าวให้แก่หน่วยงานที่เกี่ยวข้องเพื่อปฏิบัติการตามพระราชบัญญัตินี้หรือกฎหมายอื่น หรือตามข้อตกลงที่ได้จัดทำขึ้นระหว่างหน่วยงานในประเทศหรือต่างประเทศ  (๓) เก็บรวบรวมข้อมูล รายงานหรือสถิติต่างๆ ที่เกี่ยวกับการปฏิบัติตามพระราชบัญญัตินี้  (๔) ประสานความร่วมมือกับส่วนราชการและหน่วยงานของรัฐที่เกี่ยวข้องเพื่อดำเนินการให้เป็นไปตามนโยบายและยุทธศาสตร์ด้านการป้องกันและปราบปรามการฟอกเงิน การสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูง  (๕) ประสานความร่วมมือกับต่างประเทศและองค์กรระหว่างประเทศเกี่ยวกับการป้องกันและปราบปรามการการฟอกเงินหรือการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูง  (๖) เชื่อมต่อและเข้าถึงข้อมูลธุรกรรม ข้อมูลการลงทะเบียนและข้อมูลการใช้โทรศัพท์เคลื่อนที่หรือข้อมูลอื่นใดซึ่งเก็บรักษาโดยส่วนราชการหรือหน่วยงานอื่นของรัฐหรือผู้มีหน้าที่รายงานเพื่อประโยชน์แก่การปฏิบัติตามอำนาจหน้าที่ของสำนักงาน ทั้งนี้ ตามข้อตกลงที่ได้จัดทำขึ้นระหว่างกัน  (๗) กำกับดูแลและตรวจสอบผู้มีหน้าที่รายงานในการปฏิบัติตามพระราชบัญญัตินี้ และกำหนดแนวทางปฏิบัติที่เกี่ยวข้อง  (๘) ประกาศรายชื่อผู้มีหน้าที่รายงานซึ่งฝ่าฝืนหรือไม่ปฏิบัติตามพระราชบัญญัตินี้หรือกฎหมายอื่นที่อยู่ในหน้าที่หรืออำนาจของสำนักงานและแจ้งรายชื่อดังกล่าวไปยังหน่วยงานกำกับดูแลผู้มีหน้าที่รายงานหรือหน่วยงานอื่นที่เกี่ยวข้องเพื่อพิจารณาดำเนินการตามกฎหมายที่เกี่ยวข้อง  (๙) เก็บรวบรวมข้อมูล เอกสาร หรือพยานหลักฐานใดๆ เพื่อดำเนินคดีกับผู้กระทำความผิดตามพระราชบัญญัตินี้หรือกฎหมายอื่นที่อยู่ในหน้าที่หรืออำนาจของสำนักงาน  (๑๐) ดำเนินการให้เป็นไปตามมติของคณะกรรมการ และคณะกรรมการธุรกรรม รวมตลอดทั้งรับผิดชอบในงานธุรการอื่นของคณะกรรมการ และคณะกรรมการธุรกรรม  (๑๑) จัดทำข้อมูลข่าวสารวิชาการ พัฒนาบุคลากรของหน่วยงานที่เกี่ยวข้องทั้งภาครัฐและภาคเอกชนในประเทศ และต่างประเทศ ส่งเสริมความร่วมมือของประชาชน รวมทั้งส่งเสริมให้มีการประชาสัมพันธ์ และจัดให้มีโครงการที่เกี่ยวกับเผยแพร่ความรู้และความเข้าใจเกี่ยวกับการดำเนินการตามพระราชบัญญัตินี้ หรือช่วยเหลือหรือสนับสนุนทั้งภาครัฐและภาคเอกชนให้มีการจัดโครงการดังกล่าว  (๑๒) ออกระเบียบ ข้อบังคับ ประกาศ คำสั่ง หรือกำหนดหลักเกณฑ์ใด ๆ เพื่อให้มีการปฏิบัติการตามพระราชบัญญัตินี้ ทั้งนี้ ระเบียบ ข้อบังคับ ประกาศ คำสั่ง หรือหลักเกณฑ์ใดที่กำหนดให้ประชาชนต้องปฏิบัติ ต้องประกาศในราชกิจจานุเบกษาก่อนจึงจะใช้บังคับได้  (๑๓) ปฏิบัติการอื่นตามพระราชบัญญัตินี้หรือตามกฎหมายอื่นที่กำหนดให้เป็นหน้าที่และอำนาจของสำนักงาน” |  |  |  |
| ๓๗. ปรับปรุงอำนาจในการเข้าถึงบัญชี เอกสารหรือข้อมูลข่าวสารที่ส่งทางไปรษณีย์ โทรศัพท์ โทรสาร คอมพิวเตอร์ เครื่องมือ หรืออุปกรณ์ในการสื่สาร สื่ออิเล็กทรอนิกส์ หรือสื่อทางเทคโนโลยีอื่นใดที่ถูกใช้เพื่อประโยชน์ในการฟอกเงินให้ชัดเจนยิ่งขึ้นและสอดคล้องกับสภาวการณ์ปัจจุบัน | **มาตรา ๓๙** ให้ยกเลิกความในมาตรา ๔๖ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๒) พ.ศ. ๒๕๕๑ และให้ใช้ความต่อไปนี้แทน  “มาตรา ๔๖  ในกรณีที่มีเหตุอันควรเชื่อว่าบัญชี เอกสารหรือข้อมูลข่าวสารอื่นใดซึ่งส่งทางไปรษณีย์ โทรศัพท์ โทรสาร คอมพิวเตอร์ เครื่องมือ หรืออุปกรณ์ในการสื่อสาร สื่ออิเล็กทรอนิกส์ หรือสื่อทางเทคโนโลยีสารสนเทศอื่นใด ถูกใช้หรืออาจถูกใช้เพื่อประโยชน์ในการกระทำความผิดฐานฟอกเงิน พนักงานเจ้าหน้าที่ซึ่งเลขาธิการมอบหมายเป็นหนังสือจะยื่นคำขอฝ่ายเดียวต่อศาลแพ่ง เพื่อมีคำสั่งอนุญาตให้พนักงานเจ้าหน้าที่เข้าถึงบัญชี ข้อมูลทางการสื่อสาร หรือข้อมูลคอมพิวเตอร์เพื่อให้ได้มาซึ่งเอกสารหรือข้อมูลข่าวสารดังกล่าวนั้นก็ได้  การอนุญาตตามวรรคหนึ่ง ศาลจะสั่งอนุญาตให้พนักงานเจ้าหน้าที่ผู้ยื่นคำขอดำเนินการโดยใช้เครื่องมือหรืออุปกรณ์ใดๆ ตามที่เห็นสมควร รวมทั้งกำหนดเงื่อนไขใดๆ ก็ได้ แต่ทั้งนี้ให้อนุญาตได้คราวละ ไม่เกินเก้าสิบวัน และให้พิจารณาผลกระทบต่อสิทธิส่วนบุคคลหรือสิทธิอื่นใดประกอบเหตุผลและความจำเป็นดังต่อไปนี้  (๑) มีเหตุอันควรเชื่อว่ามีการกระทำความผิดหรือจะมีการกระทำความผิดฐานฟอกเงิน  (๒) มีเหตุอันควรเชื่อว่าจะได้ข้อมูลข่าวสารเกี่ยวกับการกระทำความผิดฐานฟอกเงินจากการเข้าถึงข้อมูลข่าวสารดังกล่าว  (๓) ไม่อาจใช้วิธีการอื่นใดที่เหมาะสมหรือมีประสิทธิภาพมากกว่าได้  เมื่อศาลได้สั่งอนุญาตตามความในวรรคหนึ่งหรือวรรคสองแล้ว ผู้เกี่ยวข้องกับบัญชี เอกสารหรือข้อมูลข่าวสารซึ่งส่งทางไปรษณีย์ โทรเลข โทรศัพท์ โทรสาร คอมพิวเตอร์ เครื่องมือหรืออุปกรณ์ในการสื่อสาร สื่ออิเล็กทรอนิกส์ หรือสื่อทางเทคโนโลยีสารสนเทศอื่นใดตามคำสั่งดังกล่าว จะต้องให้ความร่วมมือเพื่อให้เป็นไปตามความในมาตรานี้  เมื่อพนักงานเจ้าหน้าที่ได้ดำเนินการตามที่ได้รับอนุญาตแล้ว ให้รายงานการดำเนินการให้ศาลแพ่งทราบ และบรรดาข้อมูลข่าวสารที่ได้มาตามวรรคหนึ่ง ให้เก็บรักษาและใช้ประโยชน์ในการสืบสวนและใช้เป็นพยานหลักฐานในการดำเนินคดีเท่านั้น” |  |  |  |
| ๓๘. กำหนดให้เลขาธิการสามารถตั้งผู้ที่มีความรู้เชี่ยวชาญเฉพาะด้านเป็นที่ปรึกษาได้ | **มาตรา ๔๐** ให้เพิ่มความต่อไปนี้เป็นมาตรา ๔๖/๓ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒  “มาตรา ๔๖/๓ ในการสืบสวนหรือรวบรวมพยานหลักฐานคดีใดมีเหตุจำเป็นต้องใช้ความรู้ความเชี่ยวชาญเฉพาะด้านเป็นพิเศษ เลขาธิการอาจแต่งตั้งบุคคลซึ่งมีความรู้ความเชี่ยวชาญในด้านนั้นเป็นที่ปรึกษาหรือผู้ช่วยเจ้าพนักงานได้  ให้ที่ปรึกษาและผู้ช่วยเจ้าพนักงานตามวรรคหนึ่งได้รับค่าตอบแทนตามที่กำหนดในระเบียบของคณะกรรมการโดยความเห็นชอบของกระทรวงการคลัง” |  |  |  |
| ๓๙. กำหนดให้คณะกรรมการ ปปง.สามารถออกระเบียบเกี่ยวกับค่าใช้จ่ายของสำนักงานได้โดยต้องได้รับความเห็นชอบจากกระทรวงการคลัง | **มาตรา ๔๑** ให้เพิ่มความต่อไปนี้เป็นมาตรา ๔๖/๔ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒  “มาตรา ๔๖/๔ ค่าใช้จ่ายและวิธีการเบิกจ่าย ในเรื่องดังต่อไปนี้ ให้เป็นไปตามระเบียบที่คณะกรรมการกำหนดโดยได้รับความเห็นชอบจากกระทรวงการคลัง  (๑) การสืบสวน การแสวงหาข้อมูล และรวบรวมพยานหลักฐานในคดีความผิดตามพระราชบัญญัตินี้ หรือตามกฎหมายอื่นที่อยู่ในหน้าที่และอำนาจของสำนักงาน  (๒) การดำเนินการเกี่ยวกับทรัพย์สิน การยึดและอายัดทรัพย์สิน การประเมินราคาทรัพย์สิน การเก็บรักษาและบริหารจัดการทรัพย์สิน การคุ้มครองสิทธิผู้เสียหาย การคุ้มครองพยาน รวมทั้งการกันบุคคลไว้เป็นพยาน  (๓) การดำเนินการอื่นใดอันจำเป็นแก่การปฏิบัติตามพระราชบัญญัตินี้หรือตามกฎหมายอื่นที่อยู่ในหน้าที่และอำนาจของสำนักงาน หรือเพื่อการป้องกันและปราบปรามการฟอกเงิน การสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูงให้มีประสิทธิภาพ” |  |  |  |
| ๔๐. ปรับปรุงหลักเกณฑ์และเงื่อนไขการยึดหรืออายัดทรัพย์สินและการขอให้เพิกถอนการยึดหรืออายัดให้มีความชัดเจน | **มาตรา ๔๒** ให้ยกเลิกความในวรรคหนึ่งของมาตรา ๔๘ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ และให้ใช้ความต่อไปนี้แทน  “มาตรา ๔๘  ในการตรวจสอบรายงานและข้อมูลเกี่ยวกับการทำธุรกรรม หากมีเหตุอันควรเชื่อได้ว่าทรัพย์สินใดเป็นทรัพย์สินที่เกี่ยวกับการกระทำความผิดและมีเหตุอันควรเชื่อได้ว่าจะมีการโอน จำหน่าย ยักย้าย ปกปิด ซุกซ่อน แปรสภาพทรัพย์สินดังกล่าว หรือเป็นกรณีที่มีเหตุผลและความจำเป็นประการอื่น ให้คณะกรรมการธุรกรรมมีอำนาจสั่งยึดหรืออายัดทรัพย์สินนั้นไว้ชั่วคราวมีกำหนดไม่เกินเก้าสิบวันนับแต่วันยึดหรืออายัด และกรณีมีเหตุจำเป็น คณะกรรมการธุรกรรมอาจกำหนดเงื่อนไขหรือเงื่อนเวลาการเริ่มมีผลของคำสั่งดังกล่าวก็ได้ |  |  |  |
| ๔๑. ปรับปรุงหลักเกณฑ์และเงื่อนไขการยึดหรืออายัดทรัพย์สินและการขอให้เพิกถอนการยึดหรืออายัดให้มีความชัดเจน | **มาตรา ๔๓** ให้ยกเลิกความในวรรคสี่และวรรคห้าของมาตรา ๔๘ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ และให้ใช้ความต่อไปนี้แทน  “ผู้ทำธุรกรรมซึ่งถูกสั่งยึดหรืออายัดทรัพย์สิน หรือผู้มีส่วนได้เสียในทรัพย์สินอาจยื่นคำขอต่อเลขาธิการ พร้อมด้วยหลักฐานที่แสดงเหตุแห่งการขอเพิกถอนดังต่อไปนี้เพื่อให้คณะกรรมการธุรกรรมมีคำสั่งเพิกถอนการยึดหรืออายัด โดยต้องแสดงให้เห็นว่า  (๑) เงินหรือทรัพย์สินในการทำธุรกรรมนั้นมิใช่ทรัพย์สินที่เกี่ยวกับการกระทำความผิด หรือ  (๒) ตนเป็นเจ้าของที่แท้จริงและทรัพย์สินนั้นไม่ใช่ทรัพย์สินที่เกี่ยวกับการกระทำความผิด หรือ  (๓) ตนเป็นผู้รับโอนโดยสุจริตและมีค่าตอบแทน หรือได้มาโดยสุจริตและตามสมควรในทางศีลธรรมอันดีหรือในทางกุศลสาธารณะ”  เมื่อเจ้าหน้าที่ของสำนักงานได้ตรวจสอบคำขอและหลักฐานตามวรรคสี่ถูกต้องครบถ้วนแล้ว ให้เสนอคำขอพร้อมทั้งหลักฐานและความเห็นต่อเลขาธิการเพื่อพิจารณาเสนอความเห็นต่อคณะกรรมการธุรกรรมให้พิจารณามีคำสั่งเพิกถอนการยึดหรืออายัดทรัพย์สินนั้น ทั้งนี้ ในกรณีที่คณะกรรมการธุรกรรมหรือเลขาธิการ แล้วแต่กรณี สั่งยึดหรืออายัดทรัพย์สินหรือสั่งเพิกถอนการยึดหรืออายัดทรัพย์สินตามมาตรานี้  ให้คณะกรรมการธุรกรรมรายงานต่อคณะกรรมการเพื่อทราบด้วย” |  |  |  |
| ๔๒. ปรับปรุงหลักเกณฑ์และเงื่อนไขการยึดหรืออายัดทรัพย์สินและการขอให้เพิกถอนการยึดหรืออายัดให้มีความชัดเจน | **มาตรา ๔๔** ให้เพิ่มความต่อไปนี้เป็นวรรคหกของมาตรา ๔๘ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒.  “การยื่นคำขอต่อเลขาธิการเพื่อเสนอให้คณะกรรมการธุรกรรมมีคำสั่งเพิกถอนการยึดหรืออายัดนั้น ให้ผู้ซึ่งถูกสั่งยึดหรืออายัดทรัพย์สินหรือผู้มีส่วนได้เสียในทรัพย์สินดำเนินการยื่นคำขอภายในสามสิบวัน นับแต่วันที่ได้รับแจ้งคำสั่งยึดหรืออายัด ในกรณีที่ไม่สามารถยื่นคำขอภายในกำหนดเวลาดังกล่าวได้และเป็นกรณีที่เลขาธิการยังมิได้ส่งเรื่องให้พนักงานอัยการพิจารณาตามมาตรา ๔๙ ผู้นั้นอาจยื่นคำขอเพิกถอนการยึดหรืออายัดทรัพย์สินต่อเลขาธิการโดยต้องแสดงเหตุผลความจำเป็นที่ไม่อาจยื่นคำขอเพิกถอนคำสั่งภายในกำหนดระยะเวลาดังกล่าวได้” |  |  |  |
| ๔๓. ปรับปรุงหลักเกณฑ์การพิจารณาของพนักงานอัยการในการยื่นคำร้องขอให้ทรัพย์สินตกเป็นของแผ่นดินโดยกำหนดกรอบเวลาการพิจารณาให้ชัดเจน | **มาตรา ๔๕** ให้ยกเลิกความในวรรคสองและวรรคสามของมาตรา ๔๙ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ และให้ใช้ความต่อไปนี้แทน  “เมื่อได้รับเรื่องตามวรรคหนึ่ง ให้พนักงานอัยการพิจารณาเพื่อยื่นคำร้องขอให้ศาลมีคำสั่งให้ทรัพย์สินนั้นตกเป็นของแผ่นดินภายในสามสิบวันนับแต่วันที่ได้รับเรื่องจากเลขาธิการ เว้นแต่ในกรณีที่พนักงานอัยการเห็นว่าเรื่องดังกล่าวยังไม่สมบูรณ์พอที่จะยื่นคำร้องขอให้ศาลมีคำสั่งให้ทรัพย์สินนั้นทั้งหมดหรือบางส่วนตกเป็นของแผ่นดินได้ ให้พนักงานอัยการรีบแจ้งให้เลขาธิการทราบเพื่อดำเนินการต่อไป โดยให้ระบุข้อที่ไม่สมบูรณ์นั้นให้ครบถ้วนในคราวเดียวกันภายในกำหนดสามสิบวันนับแต่วันที่ได้รับเรื่องจากเลขาธิการและในกรณีนี้หากระยะเวลาจะครบเก้าสิบวันตามมาตรา ๔๘ ให้พนักงานอัยการยื่นคำร้องต่อศาลเพื่อขอขยายระยะเวลาการยึดหรืออายัดทรัพย์สินออกไปอีกได้จนกว่าพนักงานอัยการได้พิจารณามีความเห็นหรือคณะกรรมการได้วินิจฉัยชี้ขาดตามวรรคสาม แต่ต้องไม่เกินเก้าสิบวันนับถัดจากวันที่ครบกำหนดระยะเวลาตามมาตรา ๔๘ ดังกล่าว  ให้เลขาธิการรีบดำเนินการตามวรรคสองแล้วส่งเรื่องเพิ่มเติมไปให้พนักงานอัยการพิจารณาอีกครั้งหนึ่ง หากพนักงานอัยการยังเห็นว่าไม่มีเหตุพอที่จะยื่นคำร้องขอให้ศาลมีคำสั่งให้ทรัพย์สินนั้นทั้งหมดหรือบางส่วนตกเป็นของแผ่นดิน ให้พนักงานอัยการรีบแจ้งให้เลขาธิการทราบเพื่อส่งเรื่องให้คณะกรรมการวินิจฉัยชี้ขาดและให้คณะกรรมการพิจารณาวินิจฉัยชี้ขาดภายในกำหนดสามสิบวันนับแต่ได้รับเรื่องจากเลขาธิการ และหากคณะกรรมการพิจารณาแล้วเห็นว่ามีเหตุพอที่จะยื่นคำร้องขอให้ศาลมีคำสั่งให้ทรัพย์สินนั้นทั้งหมดหรือบางส่วนตกเป็นของแผ่นดินได้ ให้คณะกรรมการมอบหมายให้สำนักงานดำเนินการยื่นคำร้องขอให้ศาลมีคำสั่งให้ทรัพย์สินดังกล่าวตกเป็นของแผ่น ในกรณีนี้ ให้เลขาธิการมอบหมายพนักงานเจ้าหน้าที่ดำเนินการดังกล่าวในศาลแทนในฐานะผู้รับมอบอํานาจก็ได้และให้พนักงานเจ้าหน้าที่ที่ได้รับมอบอำนาจมีอำนาจว่าความและดำเนินกระบวนพิจารณาในชั้นศาลโดยนำบทบัญญัติหรือกฎหมายเกี่ยวกับการดำเนินการในชั้นศาลตามพระราชบัญญัตินี้และประมวลกฎหมายวิธีพิจารณาความแพ่งมาใช้บังคับโดยอนุโลม” |  |  |  |
| ๔๔. ปรับปรุงหลักเกณฑ์การพิจารณาของพนักงานอัยการในการยื่นคำร้องขอให้ทรัพย์สินตกเป็นของแผ่นดินโดยกำหนดกรอบเวลาการพิจารณาให้ชัดเจน | **มาตรา ๔๖** ให้ยกเลิกความในวรรคห้าของมาตรา ๔๙ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ และให้ใช้ความต่อไปนี้แทน  “เมื่อศาลสั่งรับคํารองของพนักงานอัยการแลว ใหศาลสั่งใหเลขาธิการมีหนังสือแจงผูซึ่งอาจอางว่าเปนเจาของหรือมีส่วนได้เสียในทรัพยสินมายื่นคำร้องขอก่อนศาลมีคำสั่ง โดยแจงทางไปรษณียลงทะเบียนตอบรับตามที่อยูครั้งหลังสุดของผูนั้นเทาที่ปรากฏหลักฐาน กรณีที่ไมอาจแจงตามวิธีการดังกลาวได ใหวางหรือปดหนังสือนั้นไวในที่ซึ่งเห็นไดงายตามที่อยูดังกลาวตอหนาพนักงานฝายปกครองหรือตํารวจ โดยใหถือวาผูนั้นไดรับทราบหรือไดรับแจงแลว เว้นแต่ผูซึ่งอาจอางว่าเปนเจาของหรือมีส่วนได้เสียในทรัพยสินอยู่นอกราชอาณาจักร ให้ศาลมีคําสั่งให้เลขาธิการส่งหนังสือพร้อมคำแปลเป็นภาษาอังกฤษหรือภาษาต่างประเทศโดยทางไปรษณีย์ด่วนพิเศษระหว่างประเทศ หรือส่งผ่านผู้ประกอบกิจการรับส่งพัสดุภัณฑ์ระหว่างประเทศ หรือโดยผ่านกระทรวงการต่างประเทศเพื่อจัดส่งให้สถานเอกอัครราชทูตหรือสถานกงสุลที่ตั้งอยู่ในประเทศนั้นๆ ดำเนินการต่อไปก็ได้” |  |  |  |
|  | **มาตรา ๔๗** ให้ยกเลิกความในวรรคหกของมาตรา ๔๙ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๕) พ.ศ. ๒๕๕๘ |  |  |  |
| ๔๕. ปรับปรุงหลักเกณฑ์การคุ้มครองสิทธิผู้เสียหายในความผิดมูลฐานให้มีความเหมาะสมยิ่งขึ้น | **มาตรา ๔๘** ให้เพิ่มความต่อไปนี้เป็นวรรคสามและวรรคสี่ของมาตรา ๕๐ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒  “การโอนหรือการกระทำใดๆ เกี่ยวกับทรัพย์สินที่ได้กระทำภายหลังจากมีคำสั่งยึดหรืออายัดตามมาตรา ๔๘ หากต่อมาศาลมีคำสั่งให้ทรัพย์สินนั้นตกเป็นของแผ่นดิน แต่มีเหตุให้ไม่สามารถบังคับคดีเอากับทรัพย์สินดังกล่าวได้ ให้พนักงานอัยการยื่นคำร้องต่อศาลเพื่อให้สั่งเพิกถอนการโอนหรือการกระทำนั้นๆ ได้ เว้นแต่ผู้รับโอนหรือผู้รับประโยชน์จะแสดงให้เป็นที่พอใจแก่ศาลว่าตนได้รับโอนทรัพย์สินหรือประโยชน์นั้นมาโดยสุจริตและมีค่าตอบแทน  หากไม่สามารถเพิกถอนการโอนหรือการกระทำใดๆ เกี่ยวกับทรัพย์สินตามวรรคหนึ่งได้ไม่ว่าด้วยเหตุใด ให้ดำเนินการตามมาตรา ๕๑/๒” |  |  |  |
| ๔๖. กำหนดหลักเกณฑ์การคุ้มครองสิทธิผู้เสียหายในความผิดมูลฐานให้มีความชัดเจน | มาตรา ๔๙ ให้เพิ่มความต่อไปนี้เป็นมาตรา ๕๐/๑ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒  “มาตรา ๕๐/๑ ผู้ซึ่งอ้างว่าเป็นผู้เสียหายในความผิดมูลฐานที่มีสิทธิได้รับการชดใช้ค่าสินไหมทดแทนจากทรัพย์สินที่พนักงานอัยการร้องขอให้ตกเป็นของแผ่นดินตามมาตรา ๔๙ อาจยื่นคำร้องขอคุ้มครองสิทธิของตนก่อนศาลมีคำสั่ง โดยแสดงให้ศาลเห็นว่า  (๑) มีคำพิพากษาอันถึงที่สุดในคดีความผิดมูลฐานหรือคดีแพ่งที่เกี่ยวเนื่องกับคดีความผิดมูลฐานนั้น ให้ตนได้รับการชดใช้ค่าสินไหมทดแทน หรือ  (๒) ตนเป็นผู้เสียหายในความผิดมูลฐาน และได้มีการร้องทุกข์ให้ดำเนินคดีในความผิดมูลฐาน หรือเป็นโจทก์ฟ้องคดีความผิดมูลฐาน หรือเป็นโจทก์ฟ้องคดีแพ่งหรือใช้สิทธิเรียกร้องทางแพ่งที่เกี่ยวเนื่องกับคดีความผิดมูลฐาน เพื่อเรียกร้องค่าสินไหมทดแทนไว้แล้ว” |  |  |  |
| ๔๗. ปรับปรุงวรรคหนึ่ง วรรคสอง เพื่อให้สอดคล้องกับการปรับปรุงหลักเกณฑ์การคุ้มครองสิทธิผู้เสียหายในความผิดมูลฐาน | **มาตรา ๕๐** ให้ยกเลิกความในวรรคหนึ่งและวรรคสองของมาตรา ๕๑ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๕) พ.ศ. ๒๕๕๘ และให้ใช้ความต่อไปนี้แทน  “มาตรา ๕๑ เมื่อศาลทำการไต่สวนคำร้องของพนักงานอัยการตามมาตรา ๔๙ แล้ว หากศาลเชื่อว่าทรัพย์สินตามคำร้องเป็นทรัพย์สินที่เกี่ยวกับการกระทำความผิด และคำร้องของผู้ซึ่งอ้างว่าเป็นเจ้าของทรัพย์สินหรือผู้รับโอนทรัพย์สินตามมาตรา ๕๐ วรรคหนึ่ง ฟังไม่ขึ้น ให้ศาลมีคำสั่งให้ทรัพย์สินนั้นตกเป็นของแผ่นดิน เว้นแต่ กรณีมีผู้เสียหายในความผิดมูลฐานที่สามารถแสดงสิทธิให้ศาลเห็นได้ตามมาตรา ๕๐/๑ ให้ศาลมีคำสั่งให้นำทรัพย์สินดังกล่าวไปชดใช้เป็นค่าสินไหมทดแทนให้แก่ผู้เสียหายแทนการสั่งให้ทรัพย์สินตกเป็นของแผ่นดินตามสิทธิในคำพิพากษาอันถึงที่สุดที่ผู้เสียหายได้แสดงไว้ตามมาตรา ๕๐/๑ (๑) หรือตามสิทธิในคำพิพากษาอันถึงที่สุดที่มีขึ้นภายหลังในคดีที่ผู้เสียหายได้มีการเรียกร้องสิทธิไว้ตามมาตรา ๕๐/๑ (๒) แล้วแต่กรณี และเมื่อศาลมีคำสั่งถึงที่สุดให้นำทรัพย์สินไปชดใช้เป็นค่าสินไหมทดแทนให้แก่ผู้เสียหายตามวรรคนี้แล้ว ให้สำนักงานดำเนินการให้เป็นไปตามคำสั่งศาลโดยเร็ว หากมีทรัพย์สินเหลือให้ทรัพย์สินนั้นตกเป็นของแผ่นดิน ทั้งนี้ หลักเกณฑ์และวิธีการนำทรัพย์สินไปชดใช้เป็นค่าสินไหมทดแทนให้แก่ผู้เสียหาย และการเก็บรักษาและการจัดการทรัพย์สินระหว่างรอการนำไปชดใช้เป็นค่าสินไหมทดแทนให้เป็นไปตามระเบียบที่คณะกรรมการกำหนด  ทรัพย์สินที่ศาลมีคำสั่งให้ตกเป็นของแผ่นดินตามวรรคหนึ่งที่เป็นเงินสด สินทรัพย์ดิจิทัล เงินในบัญชีเงินฝาก เงินที่ได้รับจากการขายทอดตลาดทรัพย์สิน และเงินที่เกิดจากการบริหารจัดการทรัพย์สินที่ยึดหรืออายัดไว้ ให้สำนักงานส่งเข้ากองทุนกึ่งหนึ่ง และส่งให้กระทรวงการคลังอีกกึ่งหนึ่ง ถ้าเป็นทรัพย์สินอื่นให้ดำเนินการตามระเบียบที่คณะรัฐมนตรีกำหนด” |  |  |  |
| ๔๘. กำหนดให้มีการดำเนินการกับทรัพย์สินอื่นให้ตกเป็นของแผ่นแทนทรัพย์สินรายการที่ศาลสั่งให้ตกเป็นของแผ่นดินหากไม่สามารถบังคับกับทรัพย์สินรายการใดได้ | **มาตรา ๕๑** ให้เพิ่มความต่อไปนี้เป็นมาตรา ๕๑/๒ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒  “มาตรา ๕๑/๒ ถ้าศาลไต่สวนแล้วมีหลักฐานเชื่อได้ว่าทรัพย์สินรายการใดเป็นทรัพย์สินที่เกี่ยวกับการกระทำความผิดและศาลมีคำสั่งให้ทรัพย์สินรายการนั้นตกเป็นของแผ่นดิน แต่ไม่สามารถบังคับคดีเอาแก่ทรัพย์สินนั้นได้ไม่ว่าทั้งหมดหรือแต่บางส่วนเนื่องจากสูญหาย ถูกทำลาย มีการจำหน่าย จ่าย โอนสิ่งนั้น หรือไม่สามารถติดตามเอาคืนได้ไม่ว่าด้วยเหตุใด หรือการติดตามเอาคืนจะกระทำได้โดยยากเกินสมควร  ให้พนักงานอัยการยื่นคำร้องต่อศาลเพื่อบังคับคดีเอาแก่ทรัพย์สินอื่นของผู้ที่ถูกยึดหรืออายัดทรัพย์สินได้ภายในสิบปีนับแต่วันที่ศาลมีคำสั่ง แต่ต้องไม่เกินมูลค่าของทรัพย์สินนั้น  การบังคับคดีตามวรรคหนึ่ง ให้นำประมวลกฎหมายวิธีพิจารณาความแพ่งเกี่ยวกับการบังคับคดีตามคำพิพากษาหรือคำสั่ง และระเบียบคณะกรรมการที่เกี่ยวข้องมาใช้บังคับโดยอนุโลม” |  |  |  |
| ๔๙.ปรับปรุงวรรคหนึ่งให้สอดคล้องกับการปรับปรุงหลักเกณฑ์การคุ้มครองสิทธิผู้เสียหาย | **มาตรา ๕๒** ให้ยกเลิกความในวรรคหนึ่งของมาตรา ๕๓ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ และให้ใช้ความต่อไปนี้แทน  “มาตรา ๕๓ ในกรณีที่ศาลสั่งให้ทรัพย์สินตกเป็นของแผ่นดินหรือสั่งให้นำทรัพย์สินไปชดใช้ค่าสินไหมทดแทนให้แก่ผู้เสียหายตามมาตรา ๕๑ หากปรากฏในภายหลังโดยคำร้องของเจ้าของ ผู้รับโอน หรือผู้รับประโยชน์ทรัพย์สินนั้น และศาลไต่สวนแล้วเห็นว่า กรณีต้องด้วยบทบัญญัติของมาตรา ๕๐ ให้ศาลสั่งคืนทรัพย์สินนั้นหรือกำหนดเงื่อนไขในการคุ้มครองสิทธิของผู้รับประโยชน์ หากไม่สามารถคืนทรัพย์สินหรือคุ้มครองสิทธิได้ให้ใช้ราคาหรือค่าเสียหายแทน แล้วแต่กรณี” |  |  |  |
| ๕๐. กำหนดหน้าที่และอำนาจของพนักงานเจ้าหน้าที่ภายหลังมีคำสั่งยึดหรืออายัดตามมาตรา ๔๘ ให้มีความชัดเจน | **มาตรา ๕๓** ให้ยกเลิกความในมาตรา ๕๖ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ และให้ใช้ความต่อไปนี้แทน  “มาตรา ๕๖  เมื่อคณะกรรมการธุรกรรมหรือเลขาธิการ แล้วแต่กรณี ได้มีคำสั่งให้ยึดหรืออายัดทรัพย์สินใดตามมาตรา ๔๘ แล้ว ให้พนักงานเจ้าหน้าที่ที่ได้รับมอบหมายดำเนินการ ดังต่อไปนี้  (๑) ดำเนินการยึดหรืออายัดทรัพย์สินให้เป็นไปตามคำสั่งโดยเร็วและแจ้งคำสั่งให้ผู้ที่เกี่ยวข้องทราบโดยทางไปรษณียลงทะเบียนตอบรับตามที่อยูครั้งหลังสุดของผูนั้นเทาที่ปรากฏหลักฐาน รวมทั้งรายงานผลให้คณะกรรมการธุรกรรมหรือเลขาธิการ แล้วแต่กรณีทราบด้วย  (๒) ประเมินราคาทรัพย์สินที่ถูกยึดหรืออายัดนั้นโดยเร็ว  (๓) ประกาศคำสั่งยึดหรืออายัดในสื่อสารสนเทศของสำนักงาน  เพื่อดำเนินการให้เป็นไปตามคำสั่งยึดหรืออายัดทรัพย์สินตามวรรคหนึ่ง ให้พนักงานเจ้าหน้าที่ที่ได้รับมอบหมายมีอำนาจสั่งให้บุคคลใดๆ ส่งมอบทรัพย์สินที่ถูกยึดหรืออายัด ข้อมูล เอกสารหรือสิ่งอื่นใดที่เกี่ยวข้องกับทรัพย์สินตามคำสั่งดังกล่าวให้แก่พนักงานเจ้าหน้าที่ที่ได้รับมอบหมายภายในระยะเวลาที่กำหนด และกรณีที่เป็นการยึดอสังหาริมทรัพย์ ให้พนักงานมีอำนาจเข้าไปในอสังหาริมทรัพย์ดังกล่าวเพื่อตรวจสอบสภาพของทรัพย์สิน ในการนี้มีอํานาจสั่งให้บุคคลที่อยู่ในสถานที่นั้นปฏิบัติเท่าที่จําเป็นเพื่อประโยชน์ในการตรวจสอบสภาพทรัพย์สินได้  ในการดำเนินการตามมาตรานี้ ถามีผูขัดขวาง พนักงานเจ้าหน้าที่ที่ได้รับมอบหมายอาจรองขอความชวยเหลือจากพนักงานฝายปกครองหรือตํารวจเพื่อให้สามารถปฏิบัติหน้าที่ก็ได้ และในการนี้ใหพนักงาน ฝายปกครองหรือตํารวจมีอํานาจจับกุมและควบคุมตัวผูขัดขวางไวเทาที่จําเปนในการปฏิบัติหนาที่ของพนักงานเจ้าหน้าที่  การยึดหรืออายัดทรัพย์สิน การแจ้งคำสั่งและการประเมินราคาทรัพย์สินที่ยึดหรืออายัดไว้ ให้เป็นไปตามระเบียบที่คณะกรรมการธุรกรรมกำหนด และให้นำประมวลกฎหมายวิธีพิจารณาความแพ่งมาใช้บังคับโดยอนุโลม” |  |  |  |
| ๕๑. กำหนดหน้าที่และอำนาจของพนักงานเจ้าหน้าที่ในการบริหารจัดการทรัพย์สินให้มีความชัดเจน | **มาตรา ๕๔** ให้เพิ่มความต่อไปนี้เป็นมาตรา ๕๗/๑ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน พ.ศ. ๒๕๔๒  “มาตรา ๕๗/๑ ในการเก็บรักษาและการจัดการทรัพย์สินตามคำสั่งยึดหรืออายัดในมาตรา ๔๘ มาตรา ๕๕ หรือที่ศาลมีคำสั่งให้ตกเป็นของแผ่นดินของพนักงานเจ้าหน้าที่ตามพระราชบัญญัตินี้ ให้นำมาตรา ๒๓/๒ และมาตรา ๓๘ มาใช้บังคับโดยอนุโลม  ในกรณีที่ศาลมีคำสั่งให้ทรัพย์สินที่เป็นอสังหาริมทรัพย์ตกเป็นของแผ่นดิน แต่ไม่สามารถส่งมอบทรัพย์สินนั้นให้แก่กระทรวงการคลังได้เนื่องจากผู้ที่ครอบครองอสังหาริมทรัพย์หรือบริวาร ไม่ยอมออกจากอสังหาริมทรัพย์ดังกล่าว ให้พนักงานเจ้าหน้าที่ที่ได้รับมอบหมายรายงานตอศาลเพื่อมีคําสั่งจับกุมและกักขังผู้ที่ครอบครองอสังหาริมทรัพย์หรือบริวารดังกลาวนั้นและศาลมีอํานาจสั่งจับกุมและกักขังไดทันที แตทั้งนี้หามไมใหกักขังเกินกวาหนึ่งเดือนนับแตวันจับหรือกักขัง ในการปฏิบัติหน้าที่ของพนักงานเจ้าหน้าที่ที่ได้รับมอบหมายตามมาตรานี้ ถามีผูขัดขวาง พนักงานเจ้าหน้าที่ที่ได้รับมอบหมายอาจรองขอความชวยเหลือจากพนักงานฝายปกครองหรือตํารวจเพื่อให้สามารถปฏิบัติหน้าที่ก็ได้ และในการนี้ใหพนักงานฝายปกครองหรือตํารวจมีอํานาจจับกุมและควบคุมตัวผูขัดขวางไวเทาที่จําเปนในการปฏิบัติหนาที่ของพนักงานเจ้าหน้าที่” |  |  |  |
| ๕๒. กำหนดหลักเกณฑ์ในการห้ามมิให้เจ้าหนี้บุริมสิทธิ เจ้าหนี้ตามคำพิพากษา เจ้าพนักงานตามกฎหมายอื่น หรือบุคคลอื่นใดดำเนินการยึด อายัด หรือบังคับคดีกับทรัพย์สินที่พนักงานอัยการยื่นคำร้อง ให้ตกเป็นของแผ่นดิน | **มาตรา ๕๕** ให้เพิ่มความต่อไปนี้เป็นมาตรา ๕๘/๑ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒  “มาตรา ๕๘/๑ เมื่อศาลรับคำร้องของพนักงานอัยการตามมาตรา ๔๙ วรรคห้าแล้ว ห้ามมิให้เจ้าหนี้บุริมสิทธิ เจ้าหนี้ตามคำพิพากษา เจ้าพนักงานตามกฎหมายอื่น หรือบุคคลอื่นใดดำเนินการยึด อายัด หรือบังคับคดีกับทรัพย์สินที่พนักงานอัยการยื่นคำร้องให้ตกเป็นของแผ่นดินจนกว่าศาลจะมีคำสั่งให้ยกคำร้องดังกล่าว แต่ไม่ตัดสิทธิบุคคลเหล่านั้นที่จะดำเนินการตามมาตรา ๕๐” |  |  |  |
| ๕๓. ปรับปรุงอัตราโทษให้มีความเหมาะสม | **มาตรา ๕๖** ให้ยกเลิกความในมาตรา ๖๐ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ และให้ใช้ความต่อไปนี้แทน  “มาตรา ๖๐ ผู้ใดกระทำความผิดฐานฟอกเงิน ต้องระวางโทษจำคุกตั้งแต่หนึ่งปีถึงสิบปี หรือปรับตั้งแต่หนึ่งแสนถึงหนึ่งล้านบาท หรือปรับเป็นเงินสองเท่าของจำนวนเงินหรือราคาทรัพย์สินที่มีการฟอกโดยผู้นั้น แล้วแต่จำนวนใดจะมากกว่า หรือทั้งจำทั้งปรับ” |  |  |  |
| ๕๔. ปรับปรุงอัตราโทษให้มีความเหมาะสม | **มาตรา ๕๗** ให้ยกเลิกความในวรรคหนึ่งของมาตรา ๖๑ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ และให้ใช้ความต่อไปนี้แทน  “มาตรา ๖๑ นิติบุคคลใดกระทำความผิดตามมาตรา ๕ มาตรา ๗ มาตรา ๘ หรือมาตรา ๙ ต้องระวางปรับตั้งแต่สองแสนบาทถึงสองล้านบาท หรือปรับเป็นเงินสี่เท่าของจำนวนเงินหรือราคาทรัพย์สินที่มีการฟอกโดยนิติบุคคลนั้น แล้วแต่จำนวนใดจะมากกว่า” |  |  |  |
| ๕๕. กำหนดความผิดสำหรับการใช้ข้อมูลบุคคลอื่นทำธุรกรรมหรือยินยอมให้บุคคลอื่นให้ข้อมูลของตนในการทำธุรกรรมโดยรู้ว่าจะป็นประโยชน์ต่อการกระทำความผิดมูลฐานหรือความผิดฐานฟอกเงิน | **มาตรา ๕๘** ให้เพิ่มความต่อไปนี้เป็นมาตรา ๖๑/๓ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒  “มาตรา ๖๑/๓ ผู้ใดกระทำการดังต่อไปนี้ โดยประการที่อาจนำไปใช้ในกระทำความผิดมูลฐานหรือความผิดฐานฟอกเงิน  (๑) ใช้หรือยินยอมให้บุคคลอื่นใช้ ชื่อ บัญชี ข้อมูล เอกสาร บัตรอิเล็กทรอนิกส์ ซิมการ์ดโทรศัพท์หรือหลักฐานของบุคคลอื่น เพื่อสร้างความสัมพันธ์ทางธุรกิจหรือทำธุรกรรมกับผู้มีหน้าที่รายงาน หรือ  (๒) ใช้หรือยินยอมให้บุคคลอื่นใช้ ชื่อ บัญชี ข้อมูล เอกสาร บัตรอิเล็กทรอนิกส์ ซิมการ์ดโทรศัพท์หรือหลักฐานของบุคคลอื่นที่ได้สร้างความสัมพันธ์ทางธุรกิจไว้แล้ว เพื่อทำธุรกรรมกับผู้มีหน้าที่รายงาน  ต้องระวางโทษจำคุกไม่เกินสามปี หรือปรับไม่เกินสามแสนบาท หรือทั้งจำทั้งปรับ” |  |  |  |
| ๕๖. กำหนดความผิดและบทลงโทษให้สอดคล้องกับบทบัญญัติที่มีการแก้ไขเพิ่มเติม | **มาตรา ๕๙** ให้ยกเลิกความในมาตรา ๖๒ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๕) พ.ศ. ๒๕๕๘ และให้ใช้ความต่อไปนี้แทน  “มาตรา ๖๒ ผู้ใดไม่ปฏิบัติตามมาตรา ๑๓ มาตรา ๑๔ มาตรา ๑๖ มาตรา ๑๖/๑ วรรคหนึ่งมาตรา ๑๗ มาตรา ๒๐ มาตรา ๒๑ มาตรา ๒๑/๑ วรรคหนึ่ง มาตรา ๒๑/๒ วรรคหนึ่ง มาตรา ๒๑/๓ มาตรา ๒๒ มาตรา ๒๓/๒ (๓) และ (๔) มาตรา ๓๕ หรือมาตรา ๓๖ หรือไม่ปฏิบัติตามคำสั่งที่สั่งตามมาตรา ๑๖/๑ วรรคสาม มาตรา ๒๑/๒ วรรคสอง หรือมาตรา ๕๖ วรรคสอง ต้องระวางโทษปรับไม่เกินหนึ่งล้านบาท และปรับอีกไม่เกินวันละหนึ่งหมื่นบาทตลอดเวลาที่ยังฝ่าฝืนอยู่ หรือจนกว่าจะได้ปฏิบัติให้ถูกต้อง |  |  |  |
| ๕๗. กำหนดความผิดและบทลงโทษให้สอดคล้องกับบทบัญญัติที่มีการแก้ไขเพิ่มเติม | **มาตรา ๖๐** ให้ยกเลิกความในมาตรา ๖๔ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ และให้ใช้ความต่อไปนี้แทน  “มาตรา ๖๔ ผู้ใดไม่มาให้ถ้อยคำ ไม่ส่งข้อมูล ไม่ส่งคำชี้แจงเป็นหนังสือ ไม่ส่งบัญชี เอกสารหรือหลักฐานใดๆ ตามมาตรา ๓๘ วรรคหนึ่งหรือวรรคห้า หรือขัดขวางหรือไม่ให้ความสะดวกตามมาตรา ๒๓/๒ (๑) มาตรา ๓๘ (๓) มาตรา ๕๖ วรรคสาม หรือมาตรา ๕๗/๑ วรรคสองและวรรคสามต้องระวางโทษจำคุกไม่เกินหนึ่งปี หรือปรับไม่เกินสองหมื่นบาท หรือทั้งจำทั้งปรับ  ผู้ใดกระทำการใด ๆ ให้บุคคลอื่นล่วงรู้ข้อมูลที่เก็บรักษาไว้ตามมาตรา ๓๘ วรรคสี่ เว้นแต่การปฏิบัติการตามอำนาจหน้าที่หรือตามกฎหมาย ต้องระวางโทษตามวรรคหนึ่ง” |  |  |  |
| ๕๘. ปรับปรุงหลักเกณฑ์เกี่ยวกับการเปรียบเทียบให้มีความชัดเจน | **มาตรา ๖๑** ให้ยกเลิกความในมาตรา ๖๔/๑ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๔)  พ.ศ. ๒๕๕๖ และให้ใช้ความต่อไปนี้แทน  “มาตรา ๖๔/๑ ความผิดตามมาตรา ๖๑ วรรคหนึ่ง มาตรา ๖๑/๒ มาตรา ๖๒ มาตรา ๖๓ และมาตรา ๖๔ ให้คณะกรรมการเปรียบเทียบที่คณะกรรมการแต่งตั้งมีอำนาจเปรียบเทียบได้  คณะกรรมการเปรียบเทียบให้มีจำนวนห้าคน ประกอบด้วยเลขาธิการเป็นประธานกรรมการผู้แทนหน่วยงานภาครัฐที่เกี่ยวข้องสองคน พนักงานสอบสวนตามประมวลกฎหมายวิธีพิจารณาความอาญาหนึ่งคน โดยมีข้าราชการในสำนักงานที่เลขาธิการมอบหมายเป็นกรรมการหนึ่งคนและเลขานุการอีกหนึ่งคน  ให้เลขาธิการแต่งตั้งข้าราชการในสำนักงานจำนวนไม่เกินสองคนเป็นผู้ช่วยเลขานุการ  เมื่อคณะกรรมการเปรียบเทียบได้ทำการเปรียบเทียบ และผู้ต้องหาได้ชำระค่าปรับตามจำนวนและภายในระยะเวลาที่คณะกรรมการเปรียบเทียบกำหนดแล้ว ให้ถือว่าคดีเลิกกันตามประมวลกฎหมายวิธีพิจารณาความอาญา  การพิจารณาและการดำเนินการเพื่อเปรียบเทียบตามมาตรานี้ให้เป็นไปตามหลักเกณฑ์และวิธีการที่สำนักงานประกาศกำหนดโดยความเห็นชอบของคณะกรรมการ” |  |  |  |
| ๕๙. ปรับปรุงบทกำหนดความผิดเกี่ยวกับการเปิดเผยความลับและข้อยกเว้นที่สามารถเปิดเผยได้ให้มีความชัดเจน | **มาตรา ๖๒** ให้ยกเลิกความในมาตรา ๖๖ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๕) พ.ศ. ๒๕๕๘ และให้ใช้ความต่อไปนี้แทน  “มาตรา ๖๖ ผู้ใดล่วงรู้หรืออาจรู้ความลับในราชการเกี่ยวกับการดำเนินการตามพระราชบัญญัตินี้ หรือเนื่องจากการปฏิบัติหน้าที่ในการช่วยเหลือผู้ที่ปฏิบัติตามหน้าที่และอำนาจที่กำหนดในกฎหมาย กระทำด้วยประการใดๆ ให้ผู้อื่นรู้หรืออาจรู้ความลับดังกล่าว ต้องระวางโทษจำคุกไม่เกินห้าปี หรือปรับไม่เกินหนึ่งแสนบาท หรือทั้งจำทั้งปรับ  ความในวรรคหนึ่ง มิให้นำมาใช้บังคับแก่การเปิดเผยในกรณีดังต่อไปนี้  (๑) การเปิดเผยตามหน้าที่หรือเพื่อประโยชน์แก่การสืบสวนสอบสวนหรือการพิจารณาคดี  (๒) การเปิดเผยเกี่ยวกับการกระทำความผิดตามพระราชบัญญัตินี้  (๓) การเปิดเผยข้อมูลเพื่อประโยชน์ในการปฏิบัติหน้าที่ของหน่วยงานในประเทศและต่างประเทศที่มีอำนาจหน้าที่ในการกำกับดูแลและตรวจสอบผู้มีหน้าที่รายงานตามที่ได้รับความเห็นจากสำนักงาน  (๔) การเปิดเผยความลับของลูกค้าของผู้มีหน้าที่รายงานที่ถูกเปิดเผยต่อสาธารณชนแล้ว  (๕) การเปิดเผยความลับของลูกค้าของผู้มีหน้าที่รายงานซึ่งลูกค้าดังกล่าวให้ความยินยอมแล้ว  (๖) การเปิดเผยข้อมูลของลูกค้าระหว่างสำนักงานใหญ่กับสาขาหรือบริษัทที่อยู่ในกลุ่มธุรกิจทางการเงินเดียวกันของผู้มีหน้าที่รายงานที่ตั้งอยู่ในหรือต่างประเทศเพื่อประโยชน์แก่การปฏิบัติตามมาตรา ๒๑/๑  (๗) การเปิดเผยเพื่อประโยชน์ในการปฏิบัติตามที่กฎหมายบัญญัติไว้ |  |  |  |